ការសម្ភាសន៍របស់អ្នកមីង តូច នាង

ក៖ អ្នកធ្វើការសម្ភាសន៍ដោយរូបខ្ញុំបាទ គីម ម៉េង ខ៖ អ្នកដែលត្រូវបានគេសម្ភាសន៍មានឈ្មោះអ្នកមីង តូច នាង៕

ប្រវត្តិរូបសង្ខេបរបស់អ្នកមីង តូចនាង

អ្នកមីង តូច នាង គាត់មានអាយុ៦០ឆ្នាំ ក្នុងឆ្នាំ២០១៩

អ្នកមីង តូច នាង ភេទស្រី

ក៖ អូខេ! ចឹងជាបឋមខ្ញុំសូមជំរាបសួរអ្នកមីងហាសហា!

ខ៖ ចាស!

ក៖ ចឹងខ្ញុំមកពីសកលវិទ្យាល័យប៊ីវ៉ាយយូ ប្រូវូយូថាណាអ្នកមីង

ខ៖ ចាស!

ក៖ ចឹងគេបានជ្រើសខ្ញុំអោយចុះមកណាអ្នកមីងដើម្បីសុំការអនុញ្ញាតដើម្បីសម្ភាស៍អ្នកមីងពីជីវប្រវត្តិរបស់អ្នកមីងកាលអ្នកមីងនៅក្នុងជំនាន់ពលពតជួបការលំបាកអ្វីខ្លះ គេធ្វើបាបមិចខ្លះចឹងហាសអ្នកមីង ចឹងប្រហែលជាសុំការអនុញ្ញាតអ្នកមីងដើម្បីសម្ភាសអ្នកមីងអំពីជីវប្រវត្តិរបស់អ្នកមីងបន្តិចបានទេអ្នកមីង?

ខ៖ មានអី!!

ក៖ បាទ! អរគុណច្រើនអ្នកមីង។ ចឹងថ្ងៃដែរខ្ញុំសម្ភាសអ្នកមីងគឺជាថ្ងៃទី៩ ខែ៣(គឺជាខែមិនា) ឆ្នាំ២០១៩ ហើយសម្ភាសដោយខ្ញុំបាទគីម ម៉េង។ ហើយសម្រាប់អ្នកមីងតើអ្នកមីងមានឈ្មោះអ្វីដែរ?

ខ៖ ខ្ញុំឈ្មោះតូច នាង

ក៖ អ្នកមីងឈ្មោះតូចនាង!

ខ៖ ចាស!

ក៖ តាមពិតអ្នកមីងសមនឹងមាឌហាសហា! ឈ្មោះតូច នាង។ ហើយឆ្នាំនឹងអ្នកមីងមានព្រះជន្មប៉ុន្មានហើយអ្នកមីង?

ខ៖ ខ្ញុំព្រះជន្ម៦០ហើយ!

ក៖ ៦០សិបហើយ! អូខេ ហើយអ្នកមីងមានទីកន្លែង ឬស្រុកកំណើតនៅទីកន្លែងណាដែរអ្នកមីង?

ខ៖ ខ្ញុំពីមុនស្រុកកំណើត.. ណែ..ពីមុនម៉ែខ្ញុំនៅពាមឯកទេ តែកាលពីជំនាន់ពលពតនឹងគេជាជំលៀសខ្ញុំទៅក្នុងឯណោះ ទៅទន្លេក្នុងឯណោះ ទៅខាងអឺ.. បាក់ដាវឯណោះ

ក៖ បាទ! អ្នកមីង

ខ៖ ហើយពេលដែលខ្ញុំចេញមកវិញគេហៅខ្ញុំប្រជាជនចាស់

ក៖ ហឹម...

ខ៖ ប្រជាជនចាស់គេអោយខ្ញុំមកនៅភូមិព្រះស្គរនឹង

ក៖ បាទ!

ខ៖ នៅភូមិព្រះស្គរនឹងខ្ញុំក៏បានគ្រួសារនៅភូមិព្រះស្គរនឹងទៅ

ក៖ អរ....

ខ៖ ចាស!

ក៖ ចឹងនេះជាផ្ទះរបស់អ្នកមីងទាំងពីរមែនទេអ្នកមីង?

ខ៖ នេះផ្ទះខ្ញុំ នោះផ្ទះកូន

ក៖ អរ... ផ្ទះអ្នកមីងធំជាងផ្ទះកូនហាស... ហា.... អូខេ

ខ៖ ហាស..

ក៖ ហើយចង់សួរអ្នកមីងថាឪពុកម្តាយអ្នកមីងគាត់មានឈ្មោះអីគេដែរអ្នកមីង?

ខ៖ ម៉ែខ្ញុំគាត់ស្លាប់បាត់អស់ហើយ

ក៖ បាទ... សុំស្គាល់ឈ្មោះបានទេអ្នកមីង?

ខ៖ បាន... តែព្រះនាមគាត់ឈ្មោះអឺ... តូច...

ក៖ តូច...!

ខ៖ នឹងហើយ!

ក៖​ ចុះលោកឪពុកវិញអ្នកមីង?

ខ៖ លោកឪពុកខ្ញុំគាត់ឈ្មោះតូច...

ក៖ អរ... ហើយចុះម្តាយ?

ខ៖ ម៉ែខ្ញុំឈ្មោះទូច..

ក៖ អរ.. តូចហើយនឹង ទូច?? ហាស.... ហា...

ខ៖ ហាស... ហា...

ក៖ ហើយលោកទាំងពីរបើគិតមកដល់អីលូវមានព្រះជន្មប៉ុន្មានដែរអ្នកមីង?

ខ៖ អរ.. ជាងមួយរយហើយ..

ក៖ ជាងមូយរយហើយ??? នេះបងស្រីចូលមកនេះ... អូខេ។ តែស្រុកកំណើតគាត់នៅទីកន្លែងនឹងដែរមែនទេអ្នកមីង?

ខ៖ ស្រុកកំណើតគាត់នៅពាមឯក

ក៖ ពាមឯក?

ខ៖ ចាស!!

ក៖ អរ......ហើយចុះសម្រាប់លោកតាលោកយាយរបស់អ្នកមីងគាត់មានឈ្មោះអីគេដែរទៅអ្នកមីង?ចាំឈ្មោះគាត់ទេ??

ខ៖ លោកតាលោកយាយខ្ញុំគាត់ឈ្មោះ... លោកតាទូតហី??

ក៖ លោកតាលោកយាយ??

ខ៖ អរ..លោកតាម៉ែខ្ញុំប៉ាខ្ញុំនឹងហី??

ក៖ បាទ!

ខ៖ លោកតាខ្ញុំឈ្មោះ... ខាងម៉ែខ្ញុំនឹងឈ្មោះសុខ សិន

ក៖ សុខ សិន??

ខ៖ ចាស!!

ក៖ នេះដើរទៅមុខទៀតបានបងឯងឃើញគាត់ផ្ទះមុខនេះ!

ខ៖ ចំណែកខាងប៉ាខ្ញុំនោះគាត់ឈ្មោះសុខ យ៉ែម

ក៖ សុខ យ៉ែម

ខ៖ សុខ យ៉ែម សុខ សិន!!

ក៖ អរ... មិនមែនទូចទៀតទេហីអ្នកមីងហី?? ហាស... ហា...​អូខេ ហើយព្រះជន្មលោកទាំងពីរប្រហែលជាចូលជាងពីររយហើយមែនទេអ្នកមីង?

ខ៖ អត់ដល់ទេក្មួយ!

ក៖ ចឹងអត់ដល់ទេណោះ?ចឹងមួយរយក្រាស់មែនទេអ្នកមីង?

ខ៖ ចាស! នឹងហើយ

ក៖ ចឹងសម្រាប់ស្វាមីអ្នកមីងគាត់មានឈ្មោះអ្វីដែលទៅអ្នកមីង?

ខ៖ ប្តីរប​ស់ខ្ញុំគាត់ឈ្មោះនូវពៅ!

ក៖ នូវ ពៅ! ហើយគាត់ព្រះជន្មប៉ុន្មានហើយអ្នកមីង?

ខ៖ គាត់អីលូវព្រះជន្មជាង៦០ឆ្នាំហើយ!

ក៖ អរ... គាត់ព្រះជន្មជាង៦០ហើយ។ ចឹងចង់សួរអ្នកមីងបន្តិចថាសម្រាប់អ្នកមីងពេលអ្នកមីងនៅជំនាន់ដែលអ្នកមីងបានរៀបការជាមួយនឹងលោកពូ... អ្នកមីងធ្វើយ៉ាងមិចដែរដែលបានជួបជាមួយនឹងគាត់ ហើយបានរៀបការជាមួយនឹងគាត់? កាលពីជំនាន់នឹងអ្នកមីងធ្វើយ៉ាងមិចដែរអ្នកមីង?

ខ៖ កាលនឹងគាត់.... កាលនឹងខ្ញុំមានគ្រូសារមួយហើយកាលពីជំនាន់ពលពតហាស!

ក៖ អរ....

ខ៖ គេបានចាប់អោយរៀបការមានខ្ញុំដែរនឹងហុកសិបបីគូរ!

ក៖ អូរ....

ខ៖ តែខ្ញុំអត់ចូលដំណេកជាមួយគ្នាខ្ញុំក៏បែកជាមួយគាត់នឹងទៅ

ក៖ បាទ...

ខ៖ ហើយដល់ពេលគាត់នឹងក៏មានប្រពន្ធផ្សេងទៀតដែរទៅ​

ក៖ អឺអឺ....

ខ៖ មានប្រពន្ធហើយដល់ពេលប្រពន្ធគាត់ស្លាប់ទៅគាត់បានមកសួរនាំខ្ញុំនឹងក៏បានរៀបចំការទៅ វេរចង្ហាន់សង្ឃទៅព្រោះយើងចាស់ៗហើយ។ ខ្ញុំទើបតែបានគ្នាហើយរស់នៅជាមួយគាត់បានទើបតែម្ភៃឆ្នាំជាងទេ

ក៖ បាទ!!​ អរ..... ចឹងបានន័យថាអ្នកមីងមានស្វាមីពីរនាក់។

ខ៖ ចាស!

ក៖ អូខេ! ចឹងស្វាមីទីមួយគាត់មានឈ្មោះអីគេដែរអ្នកមីង?

ខ៖ ហូ! ស្លាប់បាត់ហើយ! ឈ្មោះគា

ក៖ ឈ្មោះគា!! ចុះស្វាមីក្រោយនេះគាត់មានឈ្មោះអីដែរអ្នកមីង?

ខ៖ គាត់មានឈ្មោះពៅ។

ក៖ ឈ្មោះពៅ!! គា, ពៅ​ ហាស... ហា.. ហេស.. អូខេចឹងចង់សួរអ្នកមីងបន្តិចថានៅពេលដែលអ្នកមីងរៀបការជាមួយលោកពូនឹងរៀបការនៅក្នុងឆ្នាំណាដែរទៅអ្នកមីង?

ខ៖ នៅឆ្នាំណាទេនៀក!!

ក៖ ហាស..​ ហា...

ខ៖ មិនដឹងឆ្នាំណាទេ! ខ្ញុំភ្លេចដែរនឹងហាស! ប៉ុន្តែវាមានរយៈពេលម្ភៃពីរឆ្នាំហើយ

ក៖ ម្ភៃពីរទាំងឆ្នាំនេះហើយហីអ្នកមីង?

ខ៖ ចាស!

ក៖ អូខេ! ចឹងយូរដែរអ្នកមីង

ខ៖ ចាស! យូរដែរហើយ

ក៖ បើគិតពីអីលូវប្រហែលជាចូលឆ្នាំមួយពាន់ប្រាំបួនរយ.... មួយពាន់ប្រាំបីរយប៉ែតប្រាំបួនអី! ប្រហែលប៉ុនណ្ណឹងអីមើលទៅ។

ខ៖ បែបនឹងហើយមើលទៅ!

ក៖ បាទ! ហេ! កៅប្រាំបួន.. ប្រហែលជាកៅសិបប្រាំបួន.. កៅប្រាំបួន។ ម្ភៃពីរឆ្នាំ.. ត្រូវហើយមួយពាន់..មួយពាន់ប្រាំបួនរយប៉ែតសិបប្រាំបីច្បាស់ណាស់.. ហាស.. ហា..

ខ៖ ហាស.... ហា...

ក៖ អូខេ! ចឹងខ្ញុំចង់សួរអ្នកមីងថានៅពេលអ្នកមីងរៀបការនឹងនៅជំនាន់នឹងលោកពូគាត់ផ្តល់ថ្លៃបណ្ណាការអោយអ្នកមីងនឹងចំនួនប៉ុន្មានដែរទៅអ្នកមីង? ហើយផ្តល់យ៉ាងមិច? ហើយធ្វើយ៉ាងមិចដែរអ្នកមីងកាលជំនាន់នឹង?

ខ៖ជំនាន់ខ្ញុំនឹងវា.. កាលនឹងជំនាន់លុយវារៀង... ចាយលុយយួននឹងណា!

ក៖ បាទ!​ អ្នកមីង..

ខ៖ លុយយួន... លុយកាក់ៗហាស!

ក៖ បាទ....

ខ៖ អស់ចិតសិបម៉ឺនហ្នឹង!

ក៖ តិចម្លេះ??? ចិតសិបម៉ឺនខ្មែរយើងនឹង?

ខ៖ ចិតសិបម៉ឺននឹងបានធុងបាសទៀតហ៎! ហាស... ហា....

ក៖ ហាស... ហេ.... ចិតសិបម៉ឺនរៀលខ្មែរយើងហីអ្នកមីង??

ខ៖ ចិតសិបម៉ឺនខ្មែរយើងហ្នឹងចាស៎!

ក៖ អរ... ស្រួលម្លេះ....

ខ៖ កាលហ្នឹងគេចងដៃនៅ... ចិតសិបរៀល... ហាសិបរៀល... ហុកសិបរៀលហ្នឹង... អត់ដូចជំនាន់ឥឡូវទេ

ក៖ ហាស.. ហេ.. ហា.. បាទ ហ៊ឺម.. អូខេ!

ខ៖ មិនដូចឥឡូវសុទ្ធតែបី, បួនម៉ឺនទៅប្រាំម៉ឺនបានចងកើតណា

ក៖ បាទ..

ខ៖ ហើយក្រោយមកខ្ញុំបានគាត់បានបី, បួនឆ្នាំមក បានគេចងពាន់ហើយហ្នឹង

ក៖ អរ...

ខ៖ បួនពាន់, ប្រាំពាន់, ប្រាំពីរពាន់...

ក៖ ស្រួលមែនទែន!​អត់ដូចជំនាន់នេះសុទ្ធតែម្ភៃដុល្លារចងដៃ, ដប់ប្រាំដុល្លារ, ប្រាំម៉ឺន.. បានចងកើត

ខ៖ ហាស... ហា.... ចាស៎!

ក៖ ថ្ងៃហ្នឹងទៅញ៉ាំការគេមួយដែរនៀក អ្នកមីងនៀក!ឮ

ខ៖ បើម៉ែខ្ញុំគាត់យាយពីប្រវត្តិកាលគាត់ចាស់ៗពីដើមគាត់ក្រាលកន្ទេលស្លឹកត្នោតហ្នឹង!

ក៖ បាទ..! ហាស.. ហា..

ខ៖ ហាស... ហា.. មានតុឯណា..​

ក៖ ហ្នឹង! អ្នកមីងថ្ងៃនេះការគេមួយរោងទៀតអ្នកមីងនៀក! ថ្ងៃទីប្រាំបួននៀក! ថ្ងៃហ្នឹងហ្មងនៀកថ្ងៃទីប្រាំបួន។ ចងដៃគេមិនក្រោមម្ភៃដុល្លារទេអ្នកមីង‌! ..... ហាស.. ហា...

ខ៖ ហាស... ហា... ខ្ញុំនៅហ្នឹងអត់ទេ! ត្រឹម... ដោយសារយើងអត់ជំពាក់ចំណងដៃគេចឹងយើងចងត្រឹមបួនម៉ឺន, ប្រាំម៉ឺនបាន.. បើយើងជំពាក់ចំណងដៃគេត្រឹមបួនម៉ឺន, ប្រាំម៉ឺន ចឹងយើងចងដៃគេត្រឡប់ទៅគេវិញមានតៃប្រាំពីរម៉ឺនទៅប្រាំបីម៉ឺន.. មានតែចឹង។

ក៖ អរ...ចឹងទៀតណ៎អ្នកមីងណ៎!

ខ៖​ ចាស..!

ក៖ ហើយនៅពេលដែលអ្នកមីងរៀបការហ្នឹងអ្នកមីងរៀបការនៅទី.... នៅភូមិតាស្គរឬក៏នៅភូមិផ្សេងដែរអ្នកមីង?

ខ៖ ចាស! នៅភូមិតាស្គរនឹងឯង

ក៖ ភូមិតាស្គរនឹង..

ខ៖ ប៉ុន្តែផ្ទះខ្ញុំនៅឯលើឯណោះនៅភូមិលើហ៎!

ក៖ បាទ.​..!

ខ៖ ប៉ុនខ្ញុំលក់ដីហ្នឹងមកនៅទីនេះ

ក៖ បាទ..! នៅទីនេះស្ងាត់មែនទែនណេះអ្នកមីងណេះ?

ខ៖ ស្ងាត់.. ហ្នឹងហើយស្ងាត់! វាមិនសូវលឺអាកេកអាកោកអីទេ

ក៖ បាទ..! ចឹងនៅពេលអ្នកមីងរៀបការហ្នឹង អ្នកមីងរៀបការដោយក្តីស្រលាញ់ ឬក៏មានឪពុកម្តាយរៀបចំអោយ ឬក៏...បង្ខំអោយរៀបការ?

ខ៖ ម៉ែឪគាត់ទុកដាក់អោយ! ខ្ញុំមេម៉ាយហើយហ្នឹងហាស! ប៉ុនខ្ញុំនៅក្រោមការគ្រប់គ្រងមួយម៉ែឪដដែលខ្ញុំបែកគ្រួសារទៅនឹងខ្ញុំនៅមួយម៉ែខ្ញុំឪពុកខ្ញុំដដែល.. ដល់ចឹងវាមានការគ្រប់គ្រង.. ម៉ែខ្ញុំគាត់គ្រប់គ្រងហើយដល់ពេលគាត់សួរនាំហ្នឹងគាត់ក៏អត់មានឪពុកដែរគាត់ស្លាប់ឪពុកស្លាប់ម្តាយអស់ហើយ!

ក៖ បាទ..! អរ...

ខ៖ តែមានបងគាត់កាលពីគាត់នៅលោកគាត់ធ្វើជាមេវត្ត... គាត់មេវត្តដល់ពេលគាត់មានប្រពន្ធ.. អរ! គាត់សឹកមកមានប្រពន្ធទៅនឹងបងរបស់គាត់ណាស៎! គាត់ចូលសួរចូលនាំត្រឹមត្រូវមានតែមានស្ករ មាននំចំណីពីរបីគូរទៅចូលសួរដែរតែមិនតែខ្លួនយើងស្រលាញ់រៀងខ្លួនទេ។

ក៖ បាទ...!

ខ៖ អត់ទេ....!ខ្ញុំនឹងថាមិនយកដែរ... ខ្ញុំប្រកែកថាមិនយកដែរព្រោះឃើញគាត់ផឹកពេកខ្ញុំខ្លាច ខ្ញុំខ្លាចគេវៃព្រោះឃើញប្តីប្រពន្ធគេទៅ ទៅផឹកស្រាទៅ ស្រវឹងទៅទៅវៃប្រពន្ធវៃកូនអីចឹងហាស!

ក៖ បាទ..!

ខ៖ ដល់នេះខ្ញុំក៏បាននិយាយជាមួយបងគាត់ថាខ្ញុំមិនស្អប់ខ្ពើមទេប៉ុន្តែខ្ញុំសុំរឿងផឹក

ក៖​ រឿងផឹក... ហេ.. ហេ..

ខ៖ បើចង់បានខ្ញុំខ្ញុំយកតែអោយឈប់ផឹកកុំអោយដូចមុនដូចក្រោយ

ក៖ អរ...

ខ៖ គាត់ផឹកអាក្រក់ណាស់ណា!គាត់ផឹកអោយតែគាត់ស្រវឹងហា! ខ្ញុំប្រាប់ក្មួយឯងដូចហែកគេគាត់ចុះប៉ុន្តែហេតុតែថាបុណ្យផលរបស់ខ្ញុំកសាងពីជាតិមុនមកវាបានស្រួលណា!

ក៖ បាទ! អ្នកមីង...

ខ៖ មិនដែលថាមកប៉ះខ្ញុំមួយដៃទេខ្ញុំប្រាប់ហើយសព្វថ្ងៃនេះសួរទៅញាតិជិតខាង សួរទៅផ្ទះនៅជិតៗ អោយក្មួយឯងសួរម៉ាភូមិនឹងតាំងពីខ្ញុំនៅលើ រហូតដល់ខ្ញុំមកនៅកន្លែងនេះខ្ញុំមិនដែរទាស់ប្តីខ្ញុំអោយអ្នកណាលឺទេ

ក៖ បាទ.. ហ៊ឹម..ហ៊ឹស...ៗ

ខ៖ សួរគេមើល!

ក៖ តាមពិតល្អមែនទែនអ្នកមីង

ខ៖ ខ្ញុំអត់ទេ! បើថាខ្ញុំខឹងខ្ញុំយាយតែពីរបីម៉ាត់ ពីរបីម៉ាត់ បើថាខ្ញុំយាយគេមិនតខ្ញុំឈប់យាយ ហើយបើថាខ្ញុំខឹងហើយខ្ញុំមិន... និយាយខ្ញុំមិនស្តីអោយខ្ញុំអត់មាត់ប៉ាដោយ!

ក៖ ចាំតែប្រុងប្រៀងទៅនឹង! ហេស.. ហេស..

ខ៖ ខ្ញុំមិនមាត់ទេ ខ្ញុំធ្វើមិនដឹង

ក៖ បាទ..!

ខ៖ ហើយមិនដែលញាតិជិតខាងណាមកដឹងរឿងចឹងៗថាខ្ញុំឈ្លោះគ្នាងែង ហែង គឺអត់។ ប្តីខ្ញុំក៏មិនដែលហៅខ្ញុំថាងែងមួយម៉ាត់ខ្ញុំក៏មិនដែលហៅគេហែងមួយម៉ាត់! ចឹងបានថាខ្ញុំប្រៀនប្រដៅកូនសព្វថ្ងៃថាកូនយកគម្រូតាមម៉ែកុំជេរប្តី កុំវៃប្រពន្ធ និងកូនឯងបានសុខហើយ ហើយញាតិជិតខាងក៏គេអត់មើលងាយកូនឯងដែរ

ក៖ ត្រូវហើយអ្នកមីង!!តាមពិតមួយនឹងល្អមែនទែនអ្នកមីង

ខ៖ ចាស៎!

ក៖ ចឹងនៅពេលដែលយើងចេះអធ្យាស្រ័យអោយគ្នាទៅវិញទៅមកចឹងគ្រួសារយើងមានសុភមង្គលច្រើនមែនទែនអ្នកមីង!

ខ៖ ចាស៎ ចាស៎

ក៖ អូខេ! ជាពិសេសគម្រូទៅដល់ចៅៗគាត់ឃើញលោកយាយលោកតាគាត់អត់ដែលឈ្លោះគ្នាដល់ពេលគាត់ធំឡើងគាត់ចេះស្រលាញ់គ្នាទៅវិញទៅមក

ខ៖ កូនខ្ញុំហាស ខ្ញុំប្រាប់,កូនខ្ញុំវាប្រាប់ថាវាដើរទៅយាយនៅម្តុំផ្ទះលោកតាគីខ្ញុំចង់ឃើញម៉ែខ្ញុំពុកខ្ញុំឈ្លោះគ្នាដល់ហើយហាស... ហា...

ក៖ ហេស.. ហេស...ទៅចឹងទៅ ហាស... ហេស...

ខ៖ ពេញក្រមុំហើយនឹងហាស

ក៖ បាទ..!

ខ៖ វាថាម៉ែខ្ញុំអត់ឃើញឈ្លោះគ្នាសោះ ខ្ញុំចង់ឃើញគាត់ឈ្លោះគ្នាម្តង ហាស... ហា...​ហាស.... ចុះឃើញគេជេរអាអីក្បាលហែងមួយចានអាលូវហើយ

ក៖ ហ៊ឺ.... បាទ

ខ៖​ ក្បាលហែងម៉ាស្បែកជើងអីលូវហើយ

ក៖ បាទ..!

ខ៖ អើយ! វាថាម៉ែអើយបើម៉ែឯងដូចគេវាងាប់ហើយ ខ្ញុំខ្មាស់គេងាប់ហើយ

ក៖ បាទ..!​ដល់ពេលអ្នកមីងអត់មានការឈ្លោះគ្នាគាត់ទៅចង់មើលវិញហាស.. ហេស...

ខ៖ ហេស... ហេស...

ក៖​ ចម្លែកចឹងទៅ អូខេ.....

ខ៖ ខ្ញុំថា ខ្ញុំថារួចកូនឯងថី ឆ្គូតទេហីបានចង់អោយម្តាយឪពុកឈ្លោះគ្នា!! ម៉ែខ្ញុំចេះតែថាលេងទេខ្ញុំឃើញម៉ែឯងចឹងខ្ញុំអរ ខ្ញុំអីហើយ

ក៖ បាទ..!

ខ៖ ខ្ញុំឃើញគេឈ្លោះគ្នាជេរប្តីជេរប្រពន្ធនឹងអើយងាប់ហើយម៉ែអើយបើចឹងវិញខ្ញុំងាប់ហើយខ្មាស់គេងាប់ហើយមើលទៅ

ក៖​ ដាច់ខ្យល់ងាប់ហើយ អូខេ...! ចឹងសម្រាប់អ្នកមីងពេលដែលអ្នកមីងរៀបការហើយនឹងអ្នកមីងមានកូនចំនួនប៉ុន្មានអ្នកដែរទៅរហូតមកដល់សព្វថ្ងៃនេះអ្នកមីង?

ខ៖ កូនខ្ញុំកូនប្តីមុន.... បី

ក៖​ បាទ..! បីនាក់?

ខ៖ ចាស៎! តែកូនប្តីក្រោយតែមួយទេ

ក៖​ បាទ!​ នេះកូនរបស់ស្វាមីអ្នកមីងមុន??

ខ៖ ចាស៎

ក៖ អូខេ!

ខ៖ នេះចៅទេ

ក៖ អីចឹង!! ហាស.. ហេស.. ហា.. ហើយកូនរបស់អ្នកមីងគាត់មានឈ្មោះអីខ្លះដែរទៅអ្នកមីង?

ខ៖ កូនខ្ញុំឈ្មោះ... គេដាក់ឈ្មោះជីតាទាំងអស់

ក៖ បាទ..!

ខ៖ តូច សំអូន

ក៖ ទីមួយ តូច សំអូន ទីពីរ??

ខ៖ ក្រោយ! អាពីរនាក់នោះគេអត់ដាក់ឈ្មោះជីតាទេ គេដាក់ឈ្មោះឪពុក

ក៖ បាទ..!

ខ៖ ដាក់ឈ្មោះពៅសុផល

ក៖ ពៅ សុផល

ខ៖ ពៅ សុផល ហើយ ពៅ សុផា

ក៖ ពៅ សុផា

ខ៖​ ចាស៎

ក៖ កូនក្រោយមូយទៀតអ្នកមីង??

ខ៖ កូនក្រោយមួយទៀតនឹងពៅ ស្រីនិច

ក៖ ពៅ ស្រីនិច

ខ៖ ចាស៎

ក៖ ប្រុសប៉ុន្មាន​ស្រីប៉ុន្មានដែរអ្នកមីង?

ខ៖​ ប្រុសពីរ ស្រីពីរ

ក៖ អរ.. ប្រុសពីរ ស្រីពីរ! គាត់រស់នៅជាមួយនឹងអ្នកមីងដែរអ្នកមីងណេះ?

ខ៖ នៅជាមួយប៉ុនឥឡូវគេបែកអស់ហើយគេមានប្រពន្ធហើយ

ក៖ អរ..

ខ៖ មួយនៅកោះធំ

ក៖​ កោះធំ

ខ៖ ចាស៎!​មួយនៅនឹង

ក៖ បាទ..!

ខ៖ ហើយនេះផ្ទះមីធំ

ក៖ អរ.. ផ្ទះបងគេ!!

ខ៖ ផ្ទះមីបងគេ

ក៖ ហើយនេះផ្ទះអ្នកមីងធំជាងគេ ហាស.. ហា..

ខ៖ ចាស៎

ក៖ ចឹងបានន័យថាពួកគាត់មានគ្រួសារអស់ហើយអ្នកមីងណេះ??

ខ៖ ចាស៎! នៅតែមីពៅមួយទេ

ក៖ អរ.. គាត់នៅរៀនហីអ្នកមីងណេះ??

ខ៖ នៅរៀនអី! គាត់ធ្វើការអោយគេរាល់ថ្ងៃ

ក៖ គាត់ធ្វើការអីគេដែរអ្នកមីង??

ខ៖ ទៅលក់... ខាងក្នុងសាលារៀន

ក៖ អរ...

ខ៖ លក់ស៊ុប លក់បាយស្រូបអីនៅក្នុងនឹងក្នុងសាលារៀននឹង

ក៖ បាទ..! ចឹងលក់ស៊ុប លក់អីនៅក្នុងសាលារៀនហីអ្នកមីងណេះ??

ខ៖ ចាស៎

ក៖​ ហី!! ចឹងចង់សួរអ្នកមីងមួយទៀតថាចឹងសម្រាប់អ្នកមីងតើអ្នកមីងមានចៅទាំងអស់ប៉ុន្មានអ្នកដែរទៅអ្នកមីង?

ខ៖ ចៅខ្ញុំ.. ប្រាំពីរនាក់ហើយ

ក៖ អូរ.. ចៅប្រាំពីរនាក់ហើយ

ខ៖ ចាស៎

ក៖ គាត់មានឈ្មោះអីគេខ្លះដែរទៅអ្នកមីង?ទីមួយបងគេ.. ចៅគេ... បងគេ??

ខ៖ ចៅ... កូវានេះទីមួយឈ្មោះអឺ... ដែន!

ក៖ ដែន..

ខ៖ ដែនមកមានសុខលី

ក៖ សុខលី..

ខ៖ សុខលីហើយណៃ

ក៖ ណៃ

ខ៖ ណៃមកស្មី..

ក៖ ស្មី...

ខ៖ ស្មី មកស្រីឡៃន

ក៖ ស្រីឡែន...

ខ៖ ហើយវានេះសុភា

ក៖ សុភា....

ខ៖ ហើយនេះសុភាព

ក៖ សុភាព.. ប្រាំពីរនាក់! អរ!នេះចៅពៅគេ?? អីយ៉ានេះចៅបន្ទាប់បងពៅ ហាស... ហេស...

ខ៖ ចាស៎! នេះមេមួយ(កូនស្រី) នេះកូនអាប្រុស

ក៖ បាទ..!

ខ៖ កូនស្រីនោះប្រាំ

ក៖ អរ..!អូខេ..

ខ៖ ហើយអាមួយនៅកោះធំណោះ!

ក៖ អរ.. បាទ..!

ខ៖ ចង់បានកូននឹងគេអត់ចង់... អត់បាន

ក៖ អរ.. បាទ..! គាត់អត់មាន ឬក៏...

ខ៖ គាត់អត់មានហ្មងនឹង...

ក៖ អរ..!​ហើយគាត់អត់ពេទ្យចាក់ថ្នាំទៅអ្នកមីង??

ខ៖ ប្រពន្ធវាខ្សោយ... ប្រពន្ធវាខ្សោយណាស់។ អោយតែថា.. ថាមានរឿងអីភ័យតិចតួចវាក្តាប់ដៃក្តាប់ជើងចឹងហ្មង ហើយអាបេះដូងនឹងវាញ័រប៉ាផិចប៉ាផឹបចឹងហាស!!វាខ្សោយពេកដល់ចឹងទៅអត់មាន..

ក៖ អរ.. ចឹងណ៎!

ខ៖ វាធ្លាប់ទៅសុំនៅវិហារសួគ៌បានដែរ.. វាទៅសុំវិហារសួគ៌បានកូនដែរតើ

ក៖ អរ.. ចឹងយកកូនមកចិញ្ចឹមហីអ្នកមីងណេះ??

ខ៖ ទៅសុំ.. ដូចថាទៅសុំព្រះអង្គហាស!!

ក៖ អរ...

ខ៖ សុំព្រះអង្គទៅព្រះអង្គអោយយើងមានកូនហើយប៉ុន្តែវាថាខ្លាចប្រពន្ធវាខ្សោយខ្លាចតែងាប់ប្រពន្ធ...

ក៖ តែមិនអីទេអ្នកមីងដោយសារឥឡូវពេទ្យគាត់ជំនាញមិនអីនោះទេ!!អូខេ.. ចឹងចង់សួរអ្នកមីងមួយទៀតថាសម្រាប់អ្នកមីងមានបងប្អូនចំនួនប៉ុន្មាននាក់ដែរទៅអ្នកមីង??

ខ៖ ខ្ញុំមានបងប្អូនប្រាំពីរនាក់

ក៖ ប្រាំពីរនាក់

ខ៖ ចាស៎

ក៖ អ្នកមីងជាកូនទីប៉ុន្មានដែរអ្នកមីង?

ខ៖ ខ្ញុំជាកូនពៅ..

ក៖ កូនពៅគេ..?

ខ៖ ចាស៎

ក៖ បងគេគាត់មានឈ្មោះអីគេដែរអ្នកមីង?

ខ៖ បងខ្ញុំស្លាប់អស់ហើយ

ក៖ ហ៊ឺម....

ខ៖ ស្លាប់អស់ពីរហើយ.... បីហើយ...

ក៖ ស្លាប់អស់បី??

ខ៖ ចាស៎..

ក៖ គាត់ស្លាប់នៅក្នុងជំនាន់ពលពតហីអ្នកមីងណេះ??

ខ៖ អត់ទេ.. ជំនាន់ពលពតស្លាប់មួយ..

ក៖ បាទ..!

ខ៖ ជំនាន់ពលពតនឹងស្លាប់ដោយសារជម្ងឺមួយបងស្រី.. បងស្រីពីរទៀតគាត់មកស្លាប់នៅទីនឹង.. ស្លាប់នៅនឹងផ្ទះខ្ញុំនឹង

ក៖ ហ៊ឺម..

ខ៖ គាត់នៅជាមួយកូនគាត់ប៉ុនគាត់មកលេងនឹង!! គាត់មកលេងនឹងដួល ដលតែដួលទៅយាយវាអត់កើតប្រហែលជាបានមួយអាទិត្យគាត់ខូចទៅ

ក៖ ហ៊ឺម.. អត់ទៀងណេះអ្នកមីងណេះ!តែសម្រាប់ពួកគាត់.. ពួកគាត់មានឈ្មោះអីគេដែរទៅអ្នកមីងបងគេ??

ខ៖ បងគេគាត់ឈ្មោះតូច អន

ក៖ តូច អន...

ខ៖ បានមកទៀតតូចអឿន

ក៖ តូច អឿនទីពីរ..

ខ៖ តូច អឿនទីពីរ..

ក៖ ទីបី..?

ខ៖ តូច សឿទីបួន.. អរទីបី

ក៖ បាទ..!

ខ៖ តូច​សឿងទីបួន

ក៖ បាទ..!

ខ៖ តូច ម៉ៅ..

ក៖ បាទ.. ទីប្រាំ

ខ៖ តូច ថុន

ក៖ បាទ..

ខ៖ តូច ខ្ញុំនេះ..

ក៖ បាទ.. អ្នកមីងតូចខ្ញុំហាសហា....

ខ៖ ហាសហា... ហាសហា...

ក៖ អ្នកមីងតូចស្រីនាង...

ខ៖ ចាស៎!

ក៖ ហើយចឹងចង់សួរអ្នកមីងបន្តិចថាសម្រាប់អ្នកកាលពីអ្នកមីងនៅពីក្មេងអ្នកមីងបានរៀនបានសិក្សាខ្លះដែរទេអ្នកមីង??

ខ៖ ចាស៎! ខ្ញុំបានរៀនបន្តិចបន្តួចដែរនឹង!!

ក៖ បាទ... រៀនបានថ្នាក់ទីប៉ុន្មានដែរអ្នកមីង?

ខ៖ បានថ្នាក់ទីដប់..

ក៖ ហ៊ូ.... ថ្នាក់ទីដប់ជិតបាក់ឌុបហើយ

ខ៖ ទីដប់នឹងខ្ញុំឡើងថ្នាកទីប្រាំបួនទើបតែរៀនបាន(អ៊ី អ៊ុយ)មិនទាន់ចេះផងនឹង បញ្ជាខ្ញុំទៅក្នុងទៅ

ក៖ ហា! ឡើងទីប្រាំបួនវិញ?? ទីដប់មិនត្រូវឡើងទីដប់មួយហីអ្នកមីង?

ខ៖ អត់ទេកាលជំនាន់ដើមទីដប់ពីរថ្នាក់ដំបូង

ក៖ បាទ..

ខ៖ ទីដប់ពីរថ្នាក់ដំបូង

ក៖ ហ៊ឹម..

ខ៖ បានមកទៀតទីដប់មួយថ្នាក់បន្ទាប់

ក៖ ហ៊ឹម...

ខ៖​ បានមកថ្នាក់ទីដប់

ក៖ ហ៊ឹម...

ខ៖ ទីដប់មកបានទីប្រាំបួន

ក៖ ហ៊ឹម...

ខ៖ ទីប្រាំបួនមកបានទីប្រាំបី

ក៖ ហ៊ឺម..

ខ៖ ទីប្រាំបីមកបានទីប្រាំពីរ ទីប្រាំមួយអីចឹងទៅ

ក៖ ទីប្រាំ ទីបួន ទីបី ទីពីរ ទីមួយ

ខ៖ អត់ដូចអីលូវទេថ្នាក់ទីមួយ ទីពីរ ទីបី ទីបួនទេ

ក៖ ហ៊ឹម!! ចឹងជំនាន់មុនគេរាប់បញ្ច្រាស់វិញហីអ្នកមីងហេស??

ខ៖ ចាស៎!!

ក៖ អរ.. ចឹងបានន័យថាអ្នកមីងរៀនបានថ្នាក់ទីដប់ ហីអ្នកមីងណេះ??

ខ៖ ចាស៎!!

ក៖ ទីដប់ពីរ ទីដប់មួយ

ខ៖ ចាស៎!!

ក៖ ទីដប់.. ចឹងបានន័យថាថ្នាក់ទីបី

ខ៖ ចាស៎!!

ក៖ អរ!! ហេស ហេស...

ខ៖ ហេស ហេស.. ហាស ហា..

ក៖ អូខេ!! ខ្ញុំលឺសូរគេនិយាយថាក្នុងជំនាន់នឹងយើងរៀនបានថ្នាក់ទីបីគេថាយើងរៀនពូកែហាស! មែនទេអ្នកមីង? អាចបង្រៀនគេបានមែនទេអ្នកមីង??

ខ៖ ចាស៎!! គ្រាន់បើដែរ

ក៖​ តែជំនាន់មុនអ្នកមីងរៀននឹងជាសិស្សពូកែដែរទេ? ឬជាសិស្សមធ្យម...?? ឬក៏សិស្សខ្សោយ??

ខ៖ សិស្សខ្ញុំគឺសិស្សមធ្យមទេមើលទៅ

ក៖ សិស្សមធ្យម ហេស ហេស...

ខ៖ ប៉ុនគ្រាន់តែថាពេលដែលខ្ញុំប្រឡងម្តងៗបានទីបី ទីពីរអី

ក៖ អរ!! សិស្សប៉ុន្មាននាក់ដែរទៅអ្នកមីង??

ខ៖ សិស្សក្នុងថ្នាក់ខ្ញុំទីបី ទីពីរមានតែបីបួននាក់ទេ

ក៖ ហ៊ឺម...ច្រើន...

ខ៖ ប៉ុនតែថាប្រឡងប្រណាំងគ្នាហ្មង!!

ក៖ បាទ..

ខ៖ គឺថារៀនផ្ទះជាប់គ្នាចឹងគឺមក...គឺចង់ចាញ់ចង់ឈ្នះណា!!

ក៖ បាទ!!

ខ៖ សិស្សពីដើមមិនមែនចាំម៉ែឳដាស់តឿនទេ!!

ក៖ បាទ!!

ខ៖​ ដូចខ្ញុំជាដើម!! ខ្ញុំមិនអោយម៉ែខ្ញុំដាស់តឿនរឿងរៀន! គឺការងារខ្ញុំមកចឹង... មកពីសិក្សាវិញថ្ងៃស្មើនេះខ្ញុំវិចកន្ទេលហើយ ខ្ញុំវិចកន្ទេល អាកន្ទេលយើងត្បាញនឹងហាស!!

ក៖ បាទ!!

ខ៖ ខ្ញុំវិចកន្ទេលបានពីរចំហៀងខ្ញុំរត់ទៅងូតទឹក ងូតទឹកហើយមិនទាន់ដល់ម៉ោងទៅរៀន..

ក៖ បាទ!!

ខ៖ ខ្ញុំរៀនព្រឹកល្ងាច មិនរៀនតែព្រឹក មិនរៀនតែល្ងាចដូចអីលូវទេ

ក៖​ បាទ!!​ អ្នកមីង..

ខ៖ ខ្ញុំមកពីងូតទឹកវិញបើថាខ្ញុំត្រូវស្រោះស្រូបបាយកក បាយក្តាំងអី

ក៖ បាទ!!

ខ៖ ខ្ញុំពមទៅ ម៉ាដុំអី ម៉ាវែក លុយបានតែប្រាំកាកទេ

ក៖ ប្រាំកាក??

ខ៖ ប្រាំកាកទេ..ខ្ញុំអត់បានចាយច្រើនទេបានតែប្រាំកាកៗទេ

ក៖ អរ!!

ខ៖ ហើយប្រាំកាកជំនាន់នឹងទឹកកកមួយដុំប៉ុននេះ!

ក៖ ប្រាំកាកជំនាន់នឹងច្រើនទេអ្នកមីង??

ខ៖​ ទឹកកកពូតហាស! ទឹកកកមួយដុំប៉ាប៉ុននឹង ប៉ុនត្រឡោកហាស!!

ក៖ បាទ!! ហាស​ ហា..

ខ៖ ហើយបើយើងប្រាំកាកនឹងយើងលៃជាពីរ

ក៖ បាទ!!

ខ៖ ប្រាំកាកនឹងបើយើងស៊ីមិនអស់ប៉ាប៉ុននឹងវាធំពេកនឹង

ក៖ បាទ!!

ខ៖ យើងមួយដុំប៉ុននឹងនឹងយើងបានពីរ...

ក៖ ទុកពាក់កណ្តាល ហាស​ ហា...

ខ៖ ចាស៎!! ទុកពាក់កណ្តាល..

ក៖ បាទ!!

ខ៖ មិនដូចក្មេងអីលូវទេ​!ដូចចៅខ្ញុំទៅមានតែពីរពាន់

ក៖ បាទ!!

ខ៖ ពីរពាន់បានទៅកើត!

ក៖ បាទ!!

ខ៖ ពីរពាន់នឹងបើថាវាទៅទៅបាយស្រូបមួយពាន់អីចឹងទៅ វាទុកមួយពាន់ចេញលេងអីចឹងទៅ

ក៖ ហ៊ឺម.... ហើយក្មេងអីលូវចាយលុយច្រើនៗហាសៗៗ

ខ៖ ហើយក្មេងៗពីដើមអ្នកក្មេងអីមានអាដែង.. ស្អី... អាដែងទងយោងទងអីអត់ទេ!! គឺមានតែពួរមួយទេ!

ក៖ ជំនាន់មុនហីអ្នកមីងហេស??

ខ៖ ចាស៎!! ជំនាន់ខ្ញុំមានតែពួរមួយប៉ុននឹងហេក!!

ក៖ អរ.. បាទ!

ខ៖ ប៉ុននឹងដាក់កំពស់ណាណី! ហើយឡើងហើយ!!

ក៖ បាទ!!

ខ៖ ឡើងអត់ជើងនឹងប៉ះខ្សែពួរទៀត ឡើងតែដៃទៅទេស្រាវឡើងទៅហើយ..

ក៖ ហ៊ូរ! ប្រឹងឡើងទៅប្រើកំលាំងខ្លាំងណាស់ហា!!

ខ៖ ប្រើកំលាំង!!

ក៖ បាទ!! នឹងគេប្រឡងប្រណាំងគ្នា ឬយ៉ាងមិចដែរអ្នកមីង??

ខ៖ ប្រឡង!!

ក៖ អានឹងគេហៅម៉ោងកីឡាហីអ្នកមីង??

ខ៖ ចាស៎!! ហីអាកីឡារត់ កីឡារត់ដែរអានឹងនាទី!!

ក៖ អរ!!!

ខ៖ កាលជំនាន់ខ្ញុំនឹងនាទី ឧបមាថាគេដាក់ទីប្រវែង.. ដាក់ទីត្រឹមនឹងទៅ... ប្រវែង... ហ៊ី...ឆ្ងាយណាស់មិនមែនដើមស្នាយនឹងទេប៉ុនខ្ញុំវៃថាត្រឹមនឹងចុះ

ក៖ បាទ!!

ខ៖ ប៉ុនថាឆ្ងាយហាសមិនមែនប្រវែងនឹងទេ!! តែគេកំណត់ថាអីលូវ! ឧបមាថាអ្នកណាគេបានតិចនាទីជាងគេគឺអ្នកនឹងឈ្នះហើយ..

ក៖ អញ្ជឹងទៀត!!?

ខ៖ ចាស៎!! ហើយរត់មិនមែនរត់កោងខ្នង ឬមួយរត់ជាយ៉ាងមិចទេគឺពើងទ្រូងចឹងរហូត

ក៖ ពើងទ្រូង. ហាស ហា..

ខ៖ រត់អោយពើងទ្រូងចឹងទៀត!!

ក៖ បាទ!!

ខ៖ កាលជំនាន់ខ្ញុំមិនធម្មតាទេ ហើយស្រាតខោ ស្រាតអាវអស់ហើយ

ក៖ ហ៊ឺស!...

ខ៖ នៅតែខោរឹបជើងប៉ុនណេះទេ! នៅតែខោរឹបជើងត្រឹមនឹងទេស្រីៗ

ក៖ ហ៊ឹម...

ខ៖ បើប្រុសៗគេខោចឹងៗអី

ក៖ ស្រាតអាវអស់??

ខ៖ អស់ហើយ!!

ក៖ អត់ខ្មាស់គេទេអ្នកមីងហី??

ខៈ ប៉ុនបានតែតូចៗដែរនឹង!! តែធំៗអត់ហេ!! ហាស​ ហា...

ក៖ បាទ!! អ្នកមីង.. ដោយសារតែធំទៅយើងមានភាពខ្មាស់អៀនហាសអ្នកមីង!

ខ៖ ចាស៎...

ក៖ អូខេ!! ចឹងជំនាន់មុនអ្នកមីងរៀនមើលទៅសប្បាយដែរ!! ហាស ហា....

ខ៖ ចាស៎!! អត់ចង់ឈប់ទេខ្ញុំ!! ការរៀននឹងសប្បាយរៀនហាស!!

ក៖ ហើយសាលាអ្នកមីងរៀននឹងមានឈ្មោះអីគេដែរទៅអ្នកមីង?? អ្នកមីងមានចាំទេអ្នកមីង??

ខ៖ សាលារៀនពាមតាឯក!

ក៖ អរ!! សាលារៀនពាមតាឯក?? ហីពីផ្ទះអ្នកមីង...

ខ៖ សាលានៅសព្វថ្ងៃនឹងនៅក្នុងវត្តនឹង

ក៖ ក្នុងវត្តនេះនឹងហីអ្នកមីង?

ខ៖​ អត់ទេមិនមែនវត្តនេះទេណោះវត្តមួយទៀតទៅពីវត្តនឹងមួយទៀត នឹងវត្តស្វាយទេ!

ក៖ វត្តស្វាយទេ!!

ខ៖ ចាស៎

ក៖ អូខេ!! ចឹង៊ពេលដែលអ្នកមីងទៅរៀននឹង តើអ្នកមីងមានអីអឺ...ជិះដើម្បីធ្វើដំណើរទៅរៀនដែរឬទេអ្នកមីង?

ខ៖ អត់មានទេ!! គឹដើរនឹង

ក៖ ឆ្ងាយទេអ្នកមីង??

ខ៖ មានទេ! ជិតនឹង

ក៖ ជិតទេ!!

ខ៖ ផ្ទះខ្ញុំនៅជិតសាលា! បើផ្ទះគេនៅឆ្ងាយៗក៏គេដើរដែរ!!

ក៖ អរ!!

ខ៖ កាលជំនាន់នឹងមានអីជិះមានតែដើរនឹង!!

ក៖ អរ!!

ខ៖ មានកង់ណាជិះដូចយើងមានកង់តូចៗមានតែកង់... កាលនឹងមានកង់.. ច្រើនតែកង់ប្រុស

ក៖ កង់ប្រុស??

ខ៖ ចាស៎!! កង់ទូកប្រុសហាស!!

ក៖ បាទ!!ចឹងអ្នកមីងអត់មានកង់ទេ! ជំនាន់អ្នកមីងហាស??

ខ៖ មាន!! ផ្ទះខ្ញុំមាន.. មានគ្រប់បងខ្ញុំទាំងអស់!ប៉ុនតែមានសុទ្ធតែកង់ប្រុស កង់ទូកប្រុស!

ក៖ អរ!!!

ខ៖ ប៉ុនតែខ្ញុំទៅរៀនមិនដែរជិះទៅទេ ដើររហូតនឹង

ក៖ ដោយសារតែផ្ទះនៅជិតសារណេះអ្នកមីងណេះ!

ខ៖ ចាស៎!!

ក៖ អូខេ!!

ខ៖ សាលាខ្ញុំនៅប្រហែលជា... ថាប្រវែង....

ក៖ ដើមត្នោតនឹងហី??

ខ៖ ដើមនាក!! ដើមស្នាយនឹងទៅផ្ទះលោកតានឹង

ក៖​ បាទ!

ខ៖ ប្រវែងនឹងនឹង!!

ក៖ អរ!! អត់សូវឆ្ងាយ

ខ៖ ឆ្ងាយអីប្រវែងនឹង!!

ក៖ បាទ!! ដើរតែដប់នាទីអីដល់ហើយ!!

ខ៖ មើលឃើញផ្ទះនឹង

ក៖ បាទ!!

ខ៖ បើចេញពីសាលាមកមើលមកណេះឃើញ... បើម៉ែឈរកណ្តាលផ្លូវមើលឃើញបាត់ ហាសហា...

ក៖ ហាស ហេស​ហេស... មិនបាច់ទៅយកកូនក៏បានដើរមកមើលពីចំងាយស្រួល

ខ៖ ចាស៎!!

ក៖ តាមពិតជំនាន់មុនប្រសិនបើអ្នកណាមានផ្ទះជិតសាលាស្រួលមែនទែន!!

ខ៖ ចាស៎

ក៖ បើគេមានផ្ទះឆ្ងាយៗ អ៊ូយសែនពិបាក!! អូខេ!! ចឹងចង់សួរអ្នកមីងមួយទៀតថានៅពេលដែលអ្នកមីរៀននឹងអ្នកមីងមានមិត្តភក្តិណាស្និទស្នាលទៅរៀនជាមួយអ្នកមីងដែរទេអ្នកមីង? ឬក៏ជំនាន់អ្នកមីងរៀនអត់មានមិត្តភក្តិទេ ឬក៏យ៉ាងមិចដែរអ្នកមីង?

ខ៖ មានដែរតើ!!

ក៖ មានអ្នកមីងណេះ?

ខ៖ មាន!!

ក៖ អូខេ!!

ខ៖ មានដូចថា!!អឺ.. ពួកម៉ាកខ្ញុំមានមួយនៅខាងអឺ...ព្រែកតាអុងហក!!

ក៖ ព្រែកតាអុង!!

ខ៖ ចាស៎!! វាមករៀនសាលានឹងដែរហាស!!

ក៖ បាទ!!

ខ៖ ខ្ញុំមានមិត្តភក្តិបីបួននាក់ដែរ ឈ្មោះគឹមលី ឈ្មោះអាវី ចាន់ធូ!

ក៖ ចាន់ធូ

ខ៖ ចាស៎! បីនាក់នឹង

ក៖ ស្និតស្នាលទេ??

ខ៖ លេងមិនដែលទាស់គ្នាទេ!! មិនដែលទាស់គ្នាទេ! គឺលេង... ប៉ុនកាលម៉ាស្រកខ្ញុំនឹងច្រើនគេលេងឆ្កឹសកៅស៊ូ និងឆ្កឹងអាដែង...អារូបជ័រយើង.... អារូបស្អីៗនឹង

ក៖ បាទ!! រូបសត្វ..

ខ៖ រូបសត្វនឹង ហើយនឹងគេលេងគោះអង្រែ

ក៖ បាទ!!

ខ៖ លេងគោះអង្រែ!! ប៉ុន្តែកៅស៊ូនឹងអត់មានលេងនឹងដីទេ! គ្រូអត់អោយលេងនឹងដីទេលេងនៅលើតុ!!

ក៖ លេងយ៉ាងមិចតៅអ្នកមីង?

ខ៖ តុចឹង!! ដូចតុយើងក្តារចឹងយើងគូសរង្ចង់ចឹងទៅហើយយើងលេងទៅ

ក៖ អរ!! បាទ!!

ខ៖ យើងលេងឆ្កឹសលើតុនឹងទៅ

ក៖ អរ! ឆ្នឹសចូលរង់ហីអ្នកមីង??

ខ៖ ចាស៎!! ឆ្នឹសចូលវង់នឹង

ក៖ ហាស ហេស ហេស... អានឹងខ្ញុំក៏ធ្លាប់លេងដែរអ្នកមីង!!

ខ៖ ចាស៎!!

ក៖ លេងជាមួយស្រីៗ ហាស ហេស ហា!! តាមពិតលេងជាមួយស្រីៗសប្បាយណាស់អ្នកមីង!! ហ៊ឺស ហ៊ឺស...

ខ៖ ហើយក្រចកអីអោយតែចេញលេងហើយចូលទៅវិញមានដីគឺក្រចុមចឹង

ក៖ ក្រចកនឹងកើតអីបានវាទៅជាក្រចុមចឹងអ្នកមីង?

ខ៖ ក្រចុមចឹង!! ប្រសិនបើក្រចកនឹងមានដីរំពាត់ផ្តៅវាត់ទៅចំអាក្រចុមកណ្តាលនឹង

ក៖ ហ៊ឹស... ហា.. ហ៊ឹម.. ឈឺហាអ្នកមីង!!

ខ៖ ហាស ហា... បើយើងលេងហើយឆ្លាត យើងលេង យើងលេងហើយយើងនេះក្រចកនឹងអោយស្អាតទៅលាងទឹកលាងអីទៅ

ក៖ អរ!!..

ខ៖ នឹងអត់អីទេ!

ក៖ អត់អីទេ..

ខ៖ ចូលរៀនហើយុមានឃើញខ្មៅដីនៅក្នុងក្រចកនឹង..

ក៖ ហ៊ើយ!! គ្រូវៃ...

ខ៖ ត្រូវរំពាត់!! ហាស​ហា.. ហេស​ហេស...

ក៖ ឈឺណាស់អ្នកមីងអើយ ឈឺណាស់

ខ៖ ហាស ហេស ហេ!!

ក៖ បើវៃធម្មតាមិនអីទេណាអ្នកមីង! តែបើវៃក្រចុមចឹង...

ខ៖ អត់ទេវៃក្រុចុមចឹង!! ហាស ហេស ហេ..

ក៖ អ៊ូយ!! ឈឺណាស់ហា....

ខ៖ ហាស ហា.. ហេស ហេ..

ក៖ ហា...! ចឹងចង់សួរអ្នកមីងមួយទៀតថាសម្រាប់អ្នកមីងនៅកាលសម័យអ្នកមីងសិក្សាមើលទៅដែលអ្នកមីងបានរាយរ៉ាប់មើលទៅសប្បាយមែនទែន

ខ៖ ចាស៎!!

ក៖ ហើយមើលទៅអ្នកមីងគឺជាសិស្សពូកែទៀត! ហេស ហេ...

ខ៖ ហាស ហា ហេស​ហេ... ខ្ញុំរៀនបានតិចពេក..

ក៖ អុខេ!! បាទ!!

ខ៖ ប៉ុនគ្រាន់ថាខ្ញុំចេះមើលដាច់!

ក៖ បាទអ្នកមីង!

ខ៖ មើលអក្សរដាច់មើលសរសេរអីកើតណាស់!!

ក៖ បាទអ្នកមីង!!

ខ៖ ប៉ុន្តែគ្រាន់តែថាអក្សរខ្ញុំវាអត់សូវស្អាតប៉ុន្មានទេ

ក៖ បាទ! មានអក្សរផ្ចង់!! នៅជំនាន់មុនកេមានបង្រៀនអក្សរផ្ចង់ទេអ្នកមីង?

ខ៖ មាន! មាន!

ក៖ មានទៀតអ្នកមីង?

ខ៖ ចាស៎!!គូសបន្ទាត់ចឹងមក.. គូសបន្ទាត់គេមិនគុសត្រង់ទេគេគូសបញ្ឆិត

ក៖ បាទ! គេគូសបញ្ឆិត

ខ៖ គូសបញ្ឆិត ហើយសរសេរតាមនេះនឹងទៅ!

ក៖ បាទ! នឹងហើយ.. ជំនាន់អីលូវក៏មាន.. តែជំនាន់អីលីវសរសេរអត់ស្អាតទេអ្នកមីង ហាស ហេស ហេ...

ខ៖ អត់ទេ!! ខ្លះសរសេរស្អាតដែរ!!

ក៖ ចឹងអរ! អ្នកមីងហេ!!

ខ៖ ដូចចៅខ្ញុំមីតូចមិញនឹង.. មីតូចមិញសរសេរស្អាតជាងអាធំហាស!!

ក៖ អរ!!

ខ៖ អាធំសរសេរអត់សូវសរសេរស្អាតទេ

ក៖ អរ!! សរសេរអត់សូវស្អាតទេ!

ខ៖ មីតូចហាសរសេរបើថាមិនស្អាតវាលុបចោលខ្វាច់ វាសរសេរទៀត!!

ក៖ សរសេរទាល់តែស្អាត!

ខ៖ សរសេរទាល់តែស្អាតបានវាសុខចិត្ត.. គ្រាន់បើ

ក៖ ហាស​ហា... ចឹងល្អវិញណេះអ្នកមីង

ខ៖ ប៉ុនតែថាវារៀននៅសាលាគ្រូធំណោះ សាលាយ៉េស៊ូវហរ!

ក៖ នៅនឹងគេរៀនមិនអស់លុយទេហេអ្នកមីងហេស??

ខ៖ វារៀនមិនអស់លុយមែន​ប៉ុន្តែពេលយើងចូលថ្នាក់ទីមួយអស់

ក៖ អរ!!

ខ៖ អស់មួយខែបួនម៉ឺន..

ក៖ មួយខែបួនម៉ឺន. ហេអ្នកមីង?

ខ៖ មួយខែបូនម៉ឺន ប៉ុន្តែគេអោយកូនយើងហូបបាយ..​ងូតទឹកងូតអីត្រឹមត្រូវហាស!

ក៖ បាទ!!

ខ៖ មានអនាម័យមានអីត្រឹមត្រូវ ហើយគេអត់អោយដើរចេញរហេតរហូតទៀត

ក៖ អរ!!​បាទ....

ខ៖ ហើយគេថែទាំកូនយើង​ គេអោយកូនយើងដេកថ្ងៃដេកអីត្រឹមត្រូវហាស

ក៖ អរ...ហូ...

ខ៖ មិនដូចយើងសាលារដ្ឋយើងចេញមកផ្ទះ អត់..ដេក ដេកមិនដេកហីទេ..

ក៖ បាទ!!ទាល់ពេលចឹងស្រួល ស្រួល... ស្រួលជាងអ្នកមីងហេស?

ខ៖ ចាស៎!!

ក៖ ស្រួលជាងសាលារដ្ឋជាង!!

ខ៖ ស្រួលជាង!!

ក៖ បាទ!! ចឹងខ្ញុំចង់សួរអ្នកមីងទៅមុខបន្តិចថា.. សម្រាប់អ្នកមីងកាលពីអ្នកមីងរស់នៅជំនាន់ពលពតអ្នកមីងរស់នៅទីណាដែរទៅអ្នកមីង??

ខ៖ ខ្ញុំរស់នៅ... គេកៀរខ្ញុំទៅនៅអាដែងស្អី...ខាងណោះជិតពារាំងហរ!!

ក៖ អរ!! បាទ.. ខាងស្វាយរៀង អរ..ខាងព្រៃវែង បាទ!!

ខ៖ ខាងព្រៃវែងហរ!! ទៅនេះហេ!! ទៅខាងពីយើងជិះទៅផ្លូវ....

ក៖ បាទ!! ស្គាល់អ្នកមីង!!

ខ៖ ដូងក្រចំ..

ក៖ អូររាំងឳ...

ខ៖ អូររាំងឳនឹង.. ជិះទៅចឹងទៅនឹង..

ក៖ បាទ!!! ហើយនៅទីនោះគេអោយអ្នកមីងធ្វើការអីគេដែរទៅអ្នកមីង??

ខ៖ កាលនឹងខ្ញុំនៅវ័យយុវជន..

ក៖ យុវជន!!

ខ៖ គេអោយខ្ញុំទៅលើកទំនប់..

ក៖ អរ...

ខ៖ គេអោយខ្ញុំទៅកាប់ទំនប់នៅខាងតាមស្នាយផង.. មកខាងរំលេចជ្រៃ ពោធិ៍ចំបាំងនឹងផង

ក៖ បាទ!!

ខ៖ ហើយគេអោយខ្ញុំយាម យាមតាមថ្នល់ចឹងហាស!! ខ្ញុំអង្គុយយាមចឹង!! ឧបមាថាក្មួយឯងមកចឹងខ្ញុំឆែកទៅ

ក៖ បាទ!!!

ខ៖ ឆែក!!អោយតែថា... កាលជំនាន់នឹងមានសំបុត្រមានស្នាម ឧបមាថាក្មួយឯងចង់ទៅលេងបងប្អូនអីចឹងក្មួយឯងធ្វើសំបុត្រពីភូមិក្មួយឯងមក

ក៖ អរ...

ខ៖ ធ្វើសំបុត្រមក!! ដល់ពេលខ្ញុំយាមខ្ញុំឆែកក្មួយឯងចឹងមកដល់ពេលក្មួយឯងហុចសំបុត្រមកឃើញសំបុត្រធ្វើដំណើរចឹងអោយក្មួយឯងទៅទៅ!!

ក៖ អោយទៅទៅ... អរ.. ចឹង...

ខ៖ ចាស៎..

ក៖ ចឹង.. អត់សូវពិបាកទេចឹងហេសអ្នកមីងហេស??

ខ៖ ចាស៎..

ក៖ ចឹងគេមានអោយអ្នកមីងទៅដកស្ទូងស្រូវ លើកប្រឡាយ កាប់ដី ជាន់រហាត់ទឹកអីមានទេអ្នកមីង!!

ខ៖ អត់មានទេ!! នឹងខាងយុវជន

ក៖ អត់មានទេ.. អរ..

ខ៖ នឹងខាងយុវជន..

ក៖ ចឹង.. គ្រាន់តែ...

ខ៖ ខាងខ្ញុំ.. ខាងវ័យនារីគេគ្រាន់តែអោយខ្ញុំទៅដកសំណាប.. ដកសំណាបចឹងទៅ គេអោយវ័យកណ្តាលគេអ្នកដកស្ទូង

ក៖ បាទ!!

ខ៖ យើងអត់មានចុះស្ទូងទេ..

ក៖ អូខេ!... ចឹងអត់សូវពិបាកទេអ្នកមីងណេះ??

ខ៖ ពិបាកដែរកុំថាអត់ពិបាកណា!! ទៅកាប់ដីហាស... កាប់ចេញភ្លើងហាសក្មួយហាស!!កាប់ឡើងឈឺខ្លួនហាស

ក៖ អរ!! គេអោយអ្នកមីងទៅកាប់ដីដែរហរអ្នកមីងហេស?

ខ៖ ចាស៎! កាប់ដីលើទំនប់តាំងស្នាយហាស! ដណ្តើមបាគ្នាស៊ីហាស ខ្ញុំអត់ចេះដណ្តើមបាយគេខ្ញុំស៊ីបាយខ្វះហាស ខ្ញុំស៊ីបាយអត់ឆ្អែតទេ!!

ក៖ ហ៊ឹស...ហ៊ឹម..

ខ៖ ឧបមាក្មួយឯងចឹងក្មួយឯងមកគេកំពុងចូកដួស..​ ខ្ទះចឹងហាស ខ្ទះចឹងអត់មានដួសដាក់ចានដែកអីចុះទេគឺនៅខ្ទះនឹងគេច្រូយបាយនឹងបំផុសទៅ គេច្រួយច្រួយហើយ ដល់យើងកាន់ចានទៅ កាន់ចានយកទៅដួសបាយនឹង ហើយក្មួយឯងក៏ទៅ គេក៏ទៅឡើងណែនមួយជុំនឹងដល់ខ្ញុំខ្ជិលទៅចាំដល់តែគេចេញអោយផុតចាំខ្ញុំទៅដួស

ក៖ ហ៊ឹម... ទម្រាំចេញនឹងអស់បាត់ហើយ អស់ហើយ

ខ៖ ទម្រាំគេចេញនឹងគេស៊ីអស់មួយសារ គេទៅដួសមួយសារទៀតចឹងទៅ

ក៖ អរ...

ខ៖ ហើយខ្ញុំទៅ.. ឧបមាយើងអត់សូវឆ្លាតអត់សូវនេះចឹង!!​អត់ចេះដណ្តើមគេចឹង!យើងស៊ីចាញ់គេហើយ!!

ក៖ ត្រូវហើយអ្នកមីង!! ចឹងអ្នកមីងហូបអត់បានឆ្អែតដូចគេទេមែនទេអ្នកមីងជំនាន់នឹង?

ខ៖ ចាស៎!! មិនសូវបានគ្រប់គ្រាន់ គ្រប់ពេលគ្រប់វេលាដូចគេទេ!

ក៖ ហើយនៅជំនាន់នឹងអរ!... ឳពុកម្តាយអ្នកមីងគាត់នៅជាមួយអ្នកមីងដែរទេអ្នកមីង??

ខ៖ ចាស៎! នៅ

ក៖ ចុះគាត់មិនទៅជួយដណ្តើមបាយអោយអ្នកមីងទេឬយ៉ាងមិចដែរអ្នកមីង?

ខ៖ គាត់នៅផ្ទះណេះ គាត់នៅផ្ទះ! ខ្ញុំទៅធ្វើនៅឆ្ងាយចឹងទៅគេអោយខ្ញុំទៅលើកទំនប់អីណុងទៅគាត់នៅផ្ទះណេះទៅហើយបាយគេដាំកន្លែងនឹងកន្លែងលើកទំនប់នឹង!

ក៖ អរ..! មិនបាច់មកផ្ទះវិញទេអ្នកមីងណេះ??

ខ៖ អត់ទេ..! ហើយនៅដេកនឹងទៀត!

ក៖ អរ..!​ ចឹងអត់បានជួបម្តាយឳពុកយើងទេចឹងហីអ្នកមីង?

ខ៖ អត់ទេ!! ទាល់តែឈប់លើកទំនប់លែងលើកបានបានមកផ្ទះវិញ!

ក៖ ព្រះ..! ប៉ុន្មានឆ្នាំបានលើកទំនប់ហើយទៅអ្នកមីង?

ខ៖ ហេ..! យូរដែរដូចចូលជាងមួយខែដែរនឹងហាស!! ប៉ុនមិនមែនលើកតែខាងភូមិយើងទេភូមិណាក៏មកភូមិណាក៏មកដែរគេហៅមកទាំងអស់យុវជននារីគេហៅមកទាំងអស់លើកគ្រប់ភូមិទាំងងស់ឧបមាថាភូមិចឹង... ដូចភូមិយើងចឹងឧបមាថាដូចសព្ចថ្ងៃម៉ាសង្កាត់ចឹង! មួយស្រុកល្វាឯមចឹងហាស!!ភូមិនឹងក៏មក ភូមិប៉ារុងក៏មក ភូមិណាក៏មកភូមិណាភូមិណីក៏មកមកជុំទិសទាំងអស់ទៅណាស់!!

ក៖ អរ.. បាទ!!មានកន្លែងណាឈរទៅអ្នកមីង?

ខ៖ ហ៊ើយ!.. មនុស្សយកទៅណាអស់ទេ

ក៖ អរ..!

ខ៖ វាលស្រែគគកបោះបង្គោលបួនចងមុង..

ក៖ អរ.. គេងនៅក្នុងវាលស្រែទៀតលោកព្រះ... ហាស ហេ..

ខ៖ គេងក្នុងវាលស្រែ...

ក៖ ហើយមានសត្វអីខាំយើងទេអ្នកមីង??

ខ៖ គ្មានទេ!! អត់មានសត្ចទេ

ក៖ ហើយគេមានកន្លេលអោយយើងគេងតើហីអ្នកមីង??

ខ៖ កន្ទេលយើងយកទៅខ្លួនយើង!!

ក៖ អរ ...

ខ៖ កន្ទេលមុងយើងយកទៅខ្លួនយើង

ក៖ អរ....

ខ៖ ហើយបានស្រួល.. ហើយមកកាប់ដីនៅ... ផ្លូវ..ម៉ានិចនែក

ក៖ អរ..

ខ៖ ខ្សុមកកូរនែក!! និងជិតម៉ានិចជិតអាស្ទឹងគេដាក់សាឡាងអាលូវដឹងគេដាក់សាឡាងដឹងអត់??

ក៖ អត់ដឹងដែរ!! អត់ដែលបានទៅដល់

ខ៖ ទៅពីកំពង់អំពិលទៅនឹង!!

ក៖ បាទអ្នកមីង!!

ខ៖ ទៅពីកំពង់អំពិលទៅនឹង ទៅខាងក្រគរខ្សុមនឹង ក្រគរខ្សុមនឹងទៅខាងជំនិចនឹង

ក៖ បាទ!!

ខ៖ នឹងអាផ្លូវនឹងហើយខ្ញុំលើកនឹងហរ!!​ពួកខ្ញុំលើកនឹងហាស!លើកធ្វើផ្លូវនឹងហាស!

ក៖ អរ..!

ខ៖ កាប់ចេញភ្លើង..

ក៖ អាគេហៅដីបាយក្តាំងនឹងហីអ្នកមីង??

ខ៖ ដី.. ដូចដីឥដ្ឋចឹងនៀក..​ ដីពណ៌អញ្ចេះ!!

ក៖ ហ៊ឺម... អានឹងគេហៅដីបាយក្តាំងនឹងហីអ្នកមីងហេស? រឹងៗហាស?

ខ៖ នឹងហើយប៉ុនតែកាប់ទៅចេញភ្លើងទាំងអស់!!

ក៖ បាទ..!

ខ៖ នឹងហើយ... កាប់ទៅទឹសៗតាហ្មង...

ក៖ កាប់ទៅចេញភ្លើង!! សាហាវហាសណ៎..!

ខ៖ នឹងបានដេកផ្ទះគេ.. មកលើកទំនប់.. មកលើកផ្លូវនឹងបានដេកផ្ទះគេ ផ្ទះគេបើលើកទំនប់តាំងស្នាយឯណោះដេកនៅវាលស្រែ!!

ក៖ អរ...! ចឹងមួយខែជាងបានយើងបានទៅជួបម្តាយយើងណេះអ្នកមីងណេះ?

ខ៖ ចាស៎..!

ក៖ អ៊ូយ..! យូរណាស់....

ខ៖ ចាស៎..! យូរដែរ...

ក៖ ហើយគេអោយយើងហូបនឹងហូបមិនឆ្អែតទៀត!

ខ៖ ហូបនឹង..! បើសិនបើយើង.. បើសិនតែចេះ ហូបចេះចែកគ្នាអានឹងបានឆ្អែត ប៉ុនដល់ពេលនឹងដូចសេរីនឹងហាស!ដូចសេរី!

ក៖ អរ...!​

ខ៖ ហូបសេរី...!

ក៖ ចង់ហូបប៉ុន្មានហូបទៅហីអ្នកមីងណេះ?

ខ៖ នឹងហើយហូបមួយឆ្អែត.. ប៉ុន្តែដល់ពេលយើងស្ទើរ ដូចថាមិន.. ទៅក្រោយគេចឹងហាស រៀងស្ទើរទៅ..

ក៖ ហាសហា... បាទ.. អូខេ ជំនាន់មុន នៅជំនាន់មុនគេ គេ.... សម្រាប់អ្នកមីងមានដែលឃើញគេយកមនុស្សទៅសម្លាប់ទាំងខ្សែរៗដែរទេអ្នកមីង?

ខ៖ ឃើញដែរ!!

ក៖ ឃើញហីអ្នកមីង??

ខ៖ ចាស៎!! ឃើញ!

ក៖ តើអ្នកមីងអាចប្រាប់បន្តិចបានទេអ្នកមីងថាហេតុការនឹងយ៉ាងមិចដែរ?

ខ៖ ឃើញកាល! អរ... ជំនាន់ពលពតនឹងនេះ.. ខ្ញុំនៅចល័ត ខ្ញុំនៅចុងព្រែក ខ្ញុំចល័តហើយដល់ពេលខ្ញុំមកលេងផ្ទះម៉ែខ្ញុំនៅលើនឹងខ្ញុំមកពីបឹង.. ចល័តនឹងវិញាខ្ញុំមកលេងផ្ទះម៉ែខ្ញុំនៅខាងលើខ្ញុំឃើញគេដាក់អំបោះ.. អំបោះ... អាអំបោះនឹង​

ក៖ អំបោះដេរយើងនឹងហេស??តូចៗនឹង

ខ៖ អំបោះដេរ.. អំបោះដេរខោអាវយើងនឹង តូចៗនឹង

ក៖ មិនបានប៉ុននេះផង ហាសហា ហេស​ហេ...

ខ៖ នឹងអំបោះប៉ុននឹង..

ក៖ ហ៊ឹម.....

ខ៖ ហើយគេចង់ទៅ ចង... មួយបន្តមកមួយ មួយបន្តមកមួយទៅ ហើយដើរទៅទាំងខ្សែរចឹងទៅ អ្នកណាអោយដាច់ខ្សែរមានផែនការថ្មីទៀត..

ក៖ ស្លាប់..

ខ៖ មានតែស្លាប់នឹងហើយ..

ក៖ ហ៊ឹម...

ខ៖ ហើយគេយកបណ្តើរពីនៀក.. បណ្តើរពីវត្តស្វាយនឹងមកបណ្តើរមកហើយគេអោយថ្វើការណ៎នៅដើរព្រីងនៀកជិតម្តុំអាផ្លូវទៅអញ្ចែក..

ក៖​សេវិនអេនជីនឹងហី??

ខ៖ នៀកៗអាផ្លូវយើងនឹង

ក៖ បាទ..!

ខ៖ ជិតផ្ទះអាដែរទំនប់ឆ្លងទៅផ្លូវខាងណោះហាស

ក៖ បាទ... បាទ..

ខ៖ ទំនប់ក្នុងគេអោយទៅធ្វើការជិតនឹងដើមព្រីងនឹងធ្វើការនៅអាម្តុំផ្លូវ... យើងទៅផ្លូវនឹងហាស

ក៖ បាទ..!

ខ៖ តែអាទំនប់ទៅខាងណោះវាមិនផ្លូវខាងណោះ ផ្ទះគេអាម្តុំខាងក្រោមនឹងគេអោយទៅធ្វើការនៅខាងក្រោមណុងហាស

ក៖ អរ..

ខ៖ កន្លែងដើមព្រីងត្រង់នឹង..

ក៖ បាទ... អ្នកមីង!

ខ៖​ ម្តុំផ្ទះបារាំងធ្វើអោយខាងណោះ..!

ក៖ ម្តុំផ្ទះគម្រូរហីអ្នកមីងណេះ??

ខ៖ ចាស៎..! ម្តុំ... គេអោយទៅធ្វើការម្តុំកន្លែងនឹង

ក៖ ហ៊ឺម....!

ខ៖ ហើយក្មួយអើយខ្ញុំកៀរប្រាំង ខ្ញុំយកក្រហីទៅកៀរប្រាំងខ្ញុំអ្នកកាន់កន្ទុយក្របីជាន់អាឈើកៀរនឹង លឺស្រែកអ៊ូយ... អ៊ូយ... អ៊ូយ..

ក៖​ ហ៊ឺម...

ខ៖ អ៊ូយ.. អ៊ូយ.. រួចពីណាហ៊ានមកមើលអត់ហ៊ានមកមើលទេ អត់ហ៊ានមកមើលទេ វៃសុទ្ធតែត្បូងចប

ក៖ ហ៊ឺម... ប្រសិនបើយើងទៅមើលយើងត្រូវស្លាប់ដែរហីអ្នកមីងណេះ?

ខ៖ ចាស៎.. យើងត្រូវស្លាប់ដែរ ប៉ុន្តែខ្ញុំមកផ្ទះម្តាយខ្ញុំម្តងៗខ្ញុំ... ម៉ែខ្ញុំគាត់កូរស្វាយហាស កូរដំណាប់ហាស

ក៖ បាទ..

ខ៖ កូរស្វាយនឹងធ្វើជាដំណាប់ ដល់ខ្ញុំបានទៅអត់ហ៊ានអោយទេដូចថាឃើញចឹង មើលមកយើងចឹង យើងមើលទៅយើងដាក់អារមូល.. អាដំណាប់ស្វាយនឹងខ្ញុំរមូលហើយខ្ញុំចង់រុំស្លឹកចេកចឹងហាស ដាក់នឹងគល់រាំងនឹងទៅ ដាក់នឹងគល់រាំងដុះមកល្បះប្រហែលប្រវែងៗនឹងវាប៉ះ..​យើងកាត់ហើយវាដុះមកវិញនឹងយើងដាក់នៅនឹងទៅ ដល់ពេលឃើញយើងដាក់នឹង ដល់ពេលមើលទៅរៀងស្ងាត់មេនឹងគេទៅណាទៅណីទៅ មេអាពតទៅណាទៅណីទៅគ្នាទៅលួចយកស៊ីទៅ

ក៖ អរ...

ខ៖ ខ្ញុំតែញយនឹងស្វាយក៏ដោយ

ក៖ ចែកអោយគេហូបហីអ្នកមីង?

ខ៖ នឹងហើយ អីក៏ដោយ ល្មុតក៏ដោយខ្ញុំដាក់នឹងទៅ មាត់ផ្លូវនឹង ហើយដូចថាយើងស្គាល់គ្នាពីភុមិយើងចឹងទៅអីទៅ មួយឈ្មោះមីហ៊ី មីហ៊ីហាស ហ៊ីសេង ហ៊ីសេង គាត់ភ្ញាក់ហាស ចាក់គាត់ទៅគាត់ភ្ញាក់ ដល់ខ្ញុំស្គាល់ចឹងទៅខ្ញុំឃើញទៅខ្ញុំចេះតែមើល ដើរបណ្តើរមើលបណ្តើរទៅ ដល់គាត់មើលមកខ្ញុំឃើញខ្ញុំដើរចឹងខ្ញធ្ចើចឹងទៅ ដាក់ទៅចឹងទៅដល់ពេលឃើញមេទៅណាទៅណីទៅមកយកទៅហូបទៅ

ក៖ អរ...

ខ៖ ល្មុតក៏ដោយ ទឹកដោះគោក៏ដោយ ចេកក៏ដោយតែមួយក៏ខ្ញុំដាក់ដែរ

ក៖​ ជំនាន់នឹងមួយៗមានតម្លៃហាសមែនទេអ្នកមីង?

ខ៖ ចាស៎.. រួចជួនកាល់គេចែកខ្ញុំហាស ចាំមើលបាយក្តាំង បាយក្តាំងចឹងបន្ទះប៉ុនៗនឹងហេក

ក៖ បាទ..!

ខ៖ បន្ទះប៉ុនៗនឹងហេ! គេចែកបីបន្ទះ បីបន្ទះ ម្នាក់ ហើយចេកក៏ចឹងដែរ ចេកគេចែកបី អាបាយក្តាំងនឹងគេចែកបីបន្ទះប៉ុននឹងខ្ញុំស៊ីតែមួយបន្ទះទេចេកមួយខ្ញុំស៊ីជាមួយបានក្តាំងនឹងគេចែកអោយ ខ្ញុំទុកពីរបន្ទះចេកពីរ បាយក្តាំងពីរទៅខ្ញុំដើរដល់ត្រឹមនឹងខ្ញុំដាក់ហើយសូម្បីមិនឃើញខ្ញុំដាក់ក៏ដោយក៏ខ្ញុំដាក់នៅនឹងដែរ ដល់តែពេលខ្ញុំដើរឡើងមកវិញចឹង ខ្ញុំមើលអាកន្លែងខ្ញុំដាក់នឹងបាត់!!

ក៖ បាត់.. គេយកហូបហើយ

ខ៖ ចាស៎.. គេយកហូបហើយ

ក៖ ហ៊ឺម... ដោយសារគាត់អត់មានអីហូបហីអ្នកមីងណេះ?

ខ៖ ចាស់៎..

ក៖ តែអ្នកមីងហូបតែបាយក្តាំងមួយ នឹងចេកមួយអ្នកមីងហូបឆ្អែតដែរហីអ្នកមីង?

ខ៖ ហ៊ឹម... ដល់ពេលយើង... ថ្ងៃត្រង់យើងបានទៀតហើយ

ក៖ អរ...

ខ៖ ហក់ទឹក ហក់អីទៅ រៀងស្គាំមពោះជំនាន់នឹង មានទៅស៊ីឆ្អែតដូចអីលូវណា!! អាលូវ.. អាលូវនេះណារាល់ព្រឹកទាល់តែដាំបាយស៊ីម៉ាឆ្អែតបានចេញទៅធ្វើការកើត

ក៖ ហាស ហា ហេសហេ..

ខ៖ បើជំនាន់នឹងដូចមិនអីទៅវិញ

ក៖ ហ៊ឹម....ឆ្ងល់ហា

ខ៖ ហើយជំនាន់នឹងចែកបាយ បាយចានសំប៉ាតប៉ុនៗនឹងនឹងដាក់មកពីរវែក ឬក៏បីវែក វែកដំឡូងយើងនឹងវាល់ចែកគ្នាគេដាក់កូនចានដែកប៉ុនណេះមក ក្នងុមួយវង់ដប់នាក់ មួយវង់ដប់នាក់ចឹង ចឹងយើងត្រូវចែកគ្នាហ៊ឹម... អ្នក ហ៊ឹម... ដាក់មួយចាន ពីរវែកដាក់មួយចាន ពីរវែកដាក់មួយចាន ពីរវែកដាក់មួយចាន គ្រប់ដប់ចានទៅនៅសល់យើងថែម ថែមអាក្រោយនឹងអត់ដល់ពេញទេ

ក៖ បាទ...

ខ៖ ត្រឹមម៉ាស្មើរ ម៉ាស្មើរល្មមៗទេ មួយវែក មួយវែក មួយវែក គ្រប់ដប់វែកទៀតទៅ

ក៖ បាទ..

ខ៖ សល់!! យកស្លាបព្រាចូកមួយស្លាបព្រា មួយស្លាបព្រា មួយស្លាបព្រា គ្រប់ដប់ទៀត

ក៖ អរ.. ធ្វើមិចចែកអោយអស់

ខ៖ ចាស់..!​ ធ្វើមិចចែកអោយអស់ ហើយអ្នកចែកនឹងចាំគេយកអស់ទៅចាំសល់អាណាយកអានឹងទៅ

ក៖ ហាសហា... អរ...

ខ៖ ខ្ញុំហើយអ្នកចែកផ្ទាល់ខ្ញុំប្រាប់ក្មួយឯងអោយច្បាស់ ខ្ញុំអត់ចេះដូចគេថាអានេះចានអញ អានោះចានគេ អានេះកុំយកអានេះចានអញទេ អត់ទេ.. ដួសដាក់ ដួសដាក់អ្នកណាយកចានណាយកទៅ សល់អាណាទុកអោយខ្ញុំ

ក៖ ហ៊ឹម... ចឹងគេចូលចិត្តអ្នកមីងច្រើនជាង

ខ៖ ចាស៎..! ហើយមួកក៏ចឹងដែរ ខ្ញុំដេរមួក ខ្ញុំចេះដេរមួក ខ្ញុំព្យួររណោងតាមកន្លែងខ្ញុំដេក ខ្ញុំព្យួរ ដេរហើយខ្ញុំព្យួរទៅអាណាមិនទាន់ហើយក៏ខ្ញុំទុកដាក់ត្រឹមត្រូវទៅខ្ញុំដេរហើយ អានេះមួយ អានោះមួយយកទៅយកទៅពាក់ខ្ញុំដេរអោយពាក់មួកស្លឹកត្នោតយើងនឹង

ក៖ មួកនឹងត្រជាក់ណាស់អ្នកមីង!!

ខ៖ ចាស៎..

ក៖ ហេស​ហេ... តែអីលូវអ្នកមីងនៅចេះដេរទេ??

ខ៖ ហេ!! តែអីលូវ... ហេបែប...ចេះ នៅតែចេះចឹងតែបែបវាចង់ភ្លេចខ្លះៗ

ក៖ ហេសហេ... នៅតែចេះចឹងហេ

ខ៖ ចង់ភ្លេចអាកាច់ករ ហាស​ហេ...

ក៖ ហាស​ ហាស​ ហេ... ដេរ...

ខ៖ អាកាច់ឆាង...

ក៖ បាទ...! អីលូវដេរមួយទៀតមកអ្នកមីង!! ហាស ហា...

ខ៖ ហាស ហា ហេស ហេ...

ក៖ អូខេ!!

ខ៖ ថ្ងៃមុនកាត់ដែរនឹង កាត់ថាប្រុងដេរណ៎វាចង់ភ្លេចធ្វើអាក្បាល... ក្បាលលើនៀក

ក៖ បាទ!!

ខ៖ វាចង់ភ្លេចហើយ

ក៖ អាមួកកោងចេះនឹងហីអ្នកមីងណោះ??

ខ៖ ចាស៎!!

ក៖ តេបើអាត្រង់អាសំប៉ែតមួលចេះអត់អីទេណេះអ្នកមីងណេះ? តែអាកោងដាក់ពីលើចង់ភ្លេចណេះអ្នកមីងណេះ??

ខ៖ នឹងហើយ!!អាយើង.... យើងដេរចឹងជុំវិញទៅដល់ពេលយើងបត់មកបញ្ជូលគ្នាចឹងហេស! យើងបត់បញ្ជូលគ្នាចឹងវា... អាក្រចុមក្បាលវាមិននៅប្រលោះប៉ុននឹង!

ក៖ បាទ!!!

ខ៖ ប្រឡោះប៉ុននឹងយើងមិនត្រូវយកអាស្លឹកត្នោតនឹងយកមិបិតអាប្រឡោះប៉ុននឹង

ក៖ បាទ..!! អានឹងធ្វើកំពស់ប៉ុន.. ល្មមក្បាលយើង!! ហាស ហាស

ខ៖ ហាស ហា​ហេស ហេ..

ក៖ ចុះអីលូវអ្នកមីងចេះដេរទៀតទេ??

ខ៖ អីលូវហី??

ក៖ ភ្លេចហើយ??

ខ៖ ដូចចេង់ភ្លេចហើយមើលទៅ ហេស ហេ...

ក៖ ហាស ហា ហេស​ហេ..

ខ៖ ណាមួយវា... បើសិនជាដេរវាចេះតែកើតហើយប៉ុន្តែវារវល់ការងាច្រើនខ្ជិល...

ក៖ បាទ..!

ខ៖ ហើយណាមួយវាសំបូរមួកលក់ពីរបីពាន់ទិញបានពាក់

ក៖ បាទ...!

ខ៖ ដល់ចឹងខ្ជិល ហាស ហា​ ហេសហេ..

ក៖ បាទ..! សម្រាប់អ្នកមីងណាមួយជំនាន់មុនមួកស្លឹកត្នោតមានតម្លៃ

ខ៖ ហាស ហា..

ក៖ អីលូវក៏នៅតែមានតម្លែដែរអ្នកមីង!!

ខ៖ ចាស៎..!

ក៖ អូខេ!! ចឹង.. នៅពេលអ្នកមីងអឺ... ចង់សួរអ្នកមីងមួយទៀតថានៅពេលអ្នកមីង.. នៅជំនាន់នឹងនៅពេលអ្នកមីងឃើញគេយកមនុស្សទៅសម្លាប់ហើយនឹង ថាតើអ្នកមីងនៅចាំទេថាតើអ្នកមីងនៅក្នុងឆ្នាំណាវៀតណាមគេចុះមកជួយប្រជាជនខ្មែររបស់ពួកយើងហាសអ្នកមីង? អ្នកមីងចាំថាឆ្នាំណាទេ?

ខ៖ ឆ្នាំ.. ហ៊ឹម... ចិតប្រាំបួនចេះមិនដឹងហី??

ក៖ ចិតប្រាំបួនហីអ្នកមីងហេស?

ខ៖ ចិតប្រាំបួននឹងហើយ...

ក៖ ចិតប្រាំបួនថ្ងៃប្រាំពីរមករានឹងហេសអ្នកមីង?

ខ៖ វៀតណាមចូលមកហាស??

ក៖ បាទ..!

ខ៖ វៀតណាមចូលមក អាម៉ាធឺនចុះធឺនឡើង..

ក៖ បាទ..! នឹងហើយ

ខ៖ នឹងហី.... ចិតប្រាំបួននឹងហើយ

ក៖ បាទ..! ចិត្តប្រាំបួននឹហើយ ខ្ញុំលឺគេនិយាយដែរអ្នកមីង!! ចុះនៅឆ្នាំចិតប្រាំបួនហើយគេចូលរំដោះហើយចឹងទៅតើអ្នកមីងចូលទៅរស់នៅទីកន្លែងណាដែរទៅអ្នកមីង??

ខ៖ ខ្ញុំនៅនឹង...

ក៖ អរ...!

ខ៖ ខ្ញុំនៅនឹង.. មើល...គេកៀរខ្ញុំទៅនៅខាងទន្លេក្នុងនឹងខ្ញុំ.... ឆ្នាំ......ចិតប្រាំ... ហេ ឆ្នាំប៉ុន្មានទេ អូរចឹង... ត្រូវហើយវៀតណាមចូលមកនឹងខ្ញុំមិនដឹងទៅក្នុងនៅទេនៀក ដូចជាភ្លេចហើយ... ចង់ភ្លេចហើយនៀក!!

ក៖ ហេស ហេ ហាស​ ហា..

ខ៖ ចង់ភ្លេចមែន...ដូចចង់ចេញមកវិញហើយហេ.. ដូចចេញពីទន្លេក្នុងមកវិញ... អូរ.. ត្រូវហើយ ខ្ញុំចេញពីទន្លេក្នុងមកវិញឆ្នាំប៉ុន្មានទេ.. ភ្លេចទៅ... អាឆ្នាំបែកនៀក!!

ក៖ ឆ្នាំបែកនឹងចិតប្រាំបីចិតប្រាំបីចូលចិតប្រាំបួន..

ខ៖ ចិតប្រាំអីចេះ...ហេ

ក៖ បែកពលពតហីអ្នកមីង??

ខ៖ បែក អាដែងបែក...

ក៖ បែកលុននល់??

ខ៖ នឹងហើយ!! លន់នុល!!

ក៖ លន់នុលបែកចិតប្រាំ!!

ខ៖ នឹងហើយបែកចិតប្រាំនឹង! បែកចិតប្រាំនឹងខ្ញុំមកនៅនឹងឯងហេ!! មកនៅនឹងកាលនៅមកនៅនឹងស៊ីភូកសាឡី.. ស៊ីអង្ករភូកសាឡី ភូកអីនៀក...

ក៖ អង្ករនឹងអត់ឆ្ងាញ់ទេ ហេសហេ...

ខ៖ បេះត្រកួនដូរអង្ករភូកសាឡីត្រើយម្ខាងនៀក..

ក៖ បាទ..!

ខ៖ ខ្ញុំបេះបាត់ជញ្ចៀនពេជ្យមួយវង់ហេស!!

ក៖ អរ...!

ខ៖ ម៉ែខ្ញុំអោយពាក់រួចប្រឹងបេះត្រកួនរួចប្រឹងឡើងស្វិតដៃនឹងរបូតបាត់ជញ្ចៀនមួយវង់នឹងទៅ..

ក៖ ហ៊ឹម...!

ខ៖ យកអង្ករទៅដូរ... អរ.. យកត្រកួនទៅដូរអង្ករផូកសាឡីណោះ!!

ក៖ បាទ..!

ខ៖ ត្រើយម្ខាងកាលនឹងដូរក៏មិនមែនដូរជាឯកជនដែរ.. ដូរជាសហករទេ..ប្រធានសហករនឹងគេអោយយើងទៅបេះត្រកួនទៅយកមកគេអ្នកយកទៅដូរអង្ករផូកសាឡីនឹងនៅត្រើយម្ខាងហើយយកមកបានអង្ករមកនឹងចែកតាមគ្រួសារ

ក៖ អរ.. ចឹង...!!!

ខ៖ មិនមែនស្រួលទេណា!!ពិបាកណាស់..!

ក៖ ចឹងដល់ពេលបាត់ចិញ្ចៀនចឹងទៅម្តាយអ្នកមីងគាត់មានថាអីទេ??

ខ៖ អត់ថា.. អត់អី.. ផង!

ក៖ អត់ថាទេណ៎..

ខ៖ អត់ថាអត់អីទេ!!

ក៖ ហើយរកក៏អត់ឃើញដែរ ហេស ហេ...

ខ៖ រកឃើញអីបើជ្រុះក្នុងទឹកហើយនឹងហាស ហា..

ក៖ ហាស ហា... អូរ!! ស្តាយមែនទែនអ្នកមីង!! ចឹងដល់ពេលបែកចឹង... បែកពីជំនាន់ពលពតហើយចឹងសម្រាប់អ្នកមីងអ្នកមីង.. អ្នកមីងមានអារម្មណ៍យ៉ាងមិចដែរអ្នកមីង?? សប្បាយចិត្តទេពេលដែលលែងមានសង្គ្រាមអីចឹងហាសអ្នកមីង?

ខ៖ និយាយមិនសប្បាយចិតមិចក្មួយអើយ?? សប្បាយណាស់!!

ក៖ បាទ..!

ខ៖ អរ..! ទៀតយើងគ្មានការភិតភ័យ

ក៖ បាទ...!

ខ៖ ព្រោះកាលជំនាន់នឹងយើងភិតភ័យយើងរត់ចូលហីលិចរត់...ចូលហីកើត... គ្រាប់ហីលិច.. គ្រាប់ហីកើត

ក៖ បាទ...!

ខ៖ ស្លន់ស្លោកាលនឹងហូស!!

ក៖ ត្រូវហើយអ្នកមីង!! អូខេ! ចឹងហើយន័យថាអ្នកមីងចង់... មានអារម្មណ៍ថាសប្បាយចិតខ្លាំងណេះអ្នកមីងណេះ??

ខ៖ ចាស៎..!

ក៖ លែងមានសង្គ្រាមហើយ!! ហើយជំនាន់នឹងអ្នកមីងប្រកបមុខរបរអ្វីដែរទៅអ្នកមីងកាលសម័យនឹង??

ខ៖ រាល់ថ្ងៃមិនមានមុខរបរអីក្រៅពីធ្វើស្រូវ... ធ្វើអង្ករនឹងទេ

ក៖ ធ្វើស្រូវ ធ្វើអង្ករហេសអ្នកមីងណេះ!!

ខ៖ ត្បាញ់កន្ទេស កាប់កក់ ស្ទូងកក ស្ទួងស្រូវ...

ក៖ ត្បាញ់កន្ទេល... អូរ.. ការងារច្រើនណាស់អ្នកមីង

ខ៖ ហើយមើលគោ មើលពពែតិចតួចនឹងដើម្បីចិញ្ចឹមជីវិត..

ក៖ អ៊ូយ.. ការងារច្រើនណាស់អ្នកមីង!!

ខ៖ ហើយបានកូននឹងវាទៅធ្វើការបានខ្លះទៅគ្រាន់បានទប់គ្នា

ក៖ បាទ..! ការងារច្រើនណាស់អ្នកមីង!! ចឹងចង់អោយអ្នកមីងចែកចាយបន្តិចបានទេបទពិសោធន៍សប្បាយៗ អំពីបទពិសោយធន៍ដែលអ្នកមីងបានការកូនអស់ហើយចឹង!! ហើយការរស់នៅរបស់អ្នកមីង... បទពិសោធន៍សប្បាយៗរបស់អ្នកមីងនៅក្នុងជីវិតបច្ចុប្បន្នណាអ្នកមីង??អ្នកមីងអាចចែកចាយបន្តិចបានទេ??

ខ៖ ហាស ហា...

ក៖ ដែលអ្នកមីងធ្វើ.. ភាពសប្បាយរីករាយក្នុងជីវិតរបស់អ្នកមីងហាស??

ខ៖ ជីវិតខ្ញុំសប្បាយរីករាយរាល់ថ្ងៃនឹងខ្ញុំមិនមែនចេះតែថាទេ!!

ក៖ បាទ..!

ខ៖ ព្រោះបានថាខ្ញុំសប្បាយ ព្រោះដោយសារមិនមែនដោយខ្ញុំ.. រកស៊ីមានបានក៏ខ្ញុំមិនសូវសប្បាយប៉ុន្មានដែរ!! ប៉ុនថាអានឹងយើងចាត់ទុកថាសប្បាយដែរចុះណា!!

ក៖ បាទ..!! អ្នកមីង!

ខ៖ ប៉ុន្តែសប្បាយមួយផ្លូវទៀតគឺសប្បាយដោយសារកូន!!

ក៖ បាទ..! ត្រូវហើយអ្នកមីង!!

ខ៖ សប្បាយដោយសារកូននឹងយ៉ាងមិច!! សប្បាយដោយសារកូនគឺមិនធ្វើអោយម៉ែមានការលំបាក

ក៖ បាទ..!

ខ៖ គ្មានបញ្ហាអីអោយម៉ែលំបាក

ក៖ បាទ​..!!

ខ៖ គឺសប្បាយត្រង់នឹងខ្ញុំរាល់ថ្ងៃនឹងខ្ញុំប្រាប់ក្មួយឯងត្រង់

ក៖ បាទ..!

ខ៖ កូនខ្ញុំតាំងពី.. និយាយរួមទៅកូនខ្ញុំតាំងពីវ័យជំនង់រហូតដល់កូនខ្ញុំមានប្រពន្ធកូនខ្ញុំមិនដែលដើរមើលធុងបាស.. ដើរមើលអកកេះ... ដើរមើលវីឌីអូរកន្លែងណា កន្លែងណីគឺអត់ទេកូនខ្ញុំមើលតែទូរទស្សន៍លើផ្ទះនឹង មានតែទូរទស្សន៍មើលវាវិញ!!

ក៖ ហាស ហា ហេស ហេ...

ខ៖ ដេកលក់ទៅទូរទស្សន៍មើលវាវិញ នឹងនិយាយអោយអស់ចុះ ចឹងបានថាសប្បាយដោយសារកូន សព្វថ្ងៃខ្ញុំសប្បាយដោយសារកូនទេ

ក៖ បាទ..! អ្នកមីង!

ខ៖ បើសិនជាកូនធ្វើអោយខ្ញុំពិបាកចិត្ត ឬមួយគេធ្វើអោយខ្ញុំថោកទាប.. ខ្ញុំដើរទៅណេះ... ដើរទៅណោះ... មុខដូចឆ្កែដូចឆ្មាខ្ញុំក៏មិនសប្បាយដែរ

ក៖ បាទ..!

ខ៖ ហើយដល់ពេលចឹងទៅខ្ញុំសប្បាយទៅតាមនឹង!! ហើយសព្វថ្ងៃដល់តែពេលកូនធ្វើអោយខ្ញុំសប្បាយចឹងខ្ញុំធ្វើភោគផលបាខ្ញុំអោយកូនហូបមួយពេញចិត្ត..

ក៖ បាទ..!

ខ៖ មួយឆ្នាំទល់មួយឆ្នាំ!! អោយកូនរកបានលុយយកមានបានខ្លួន​ឯងចុះ!! ហើយដល់ពេល.. ជាថាបើអញ្ចេះមួយផ្លូវទៀតបើសិនជាខ្ញុំជួយកូនអោយកូនហូបអស់អង្ករមកយកទៅកន្លះតៅមកយកទៅហូបទៅ អស់អង្ករមកយកទៅ... អស់អង្ករមកយកទៅ... ហូបមួយឆ្នាំទល់មួយឆ្នាំ ហើយបើកូននឹងអត់មានឃើញដុះដាល់ក៏ខ្ញុំអត់សប្បាយចិត្តដែរ!! ប៉ុន្តែកូនខ្ញុំដុះដាល់..

ក៖ កាត់ល្អៗ ហីអ្នកមីងណេះ!!

ខ៖ ចាស៎!! ឳវានឹង.. កូនខ្ញុំរកតែមងតែ កូនខ្ញុំមានអាសូន្យដប់ប្រាំបួនជិះ

ក៖ បាទ..! ហ៊ឹម..

ខ៖ ប៉ុនថាវាមិនចង់យកទៅស៊ីដែរទេ តែខ្ញុំថាអត់ទេកូនយកទៅស៊ីចុះអោយតែកូនឯងស្តាប់ម៉ែ.. អោយតែកូនឯងសប្បាយចិត្តកូនឯងមកយកស៊ីទៅ...ម៉ែអត់ថាអីទេ.. ហើយចៅពីរម៉ែចិញ្ចឹមទៀត..

ក៖ ហ៊ឹម...!

ខ ចិញ្ចឹមទៀត.. បើវារកលុយបានវាអោយមកពីរបីម៉ឺនចឹងវាចាយទៅ មួយព្រឹកពីរពាន់ ល្ងាចអីបួនប្រាំរយម្នាក់វាចឹងទៀតវាឡើងពីរពាន់ម្នាក់ បីពាន់ម្នាក់ ពីរពាន់ប្រាំរយម្នាក់អីចឹងហាស!!!! ប្រសិនជាវាអត់បាន រកមិនសូវបានវាអត់អោយយើង.. លុយយើងនឹងអោយចៅចាយទៅ

ក៖ បាទ..! ដាក់ហោប៉ៅខ្លួនឯង ហេស ហេ...

ខ៖ ហាស ហា...

ក៖ អរគុណច្រើនមែនទែនអ្នកមីង!! ចឹងចង់សួរសំនួរចុងក្រោយទៅកាន់អ្នកមីងថា..សម្រាប់អ្នកមីងមានអីចង់ប្រាប់ទៅក្មេងៗជំនាន់ក្រោយៗ ក៏ដូចជាចៅៗរបស់អ្នកមីង ដើម្បីអោយពួកគាត់ដឹងអំពីខ្សែជីវិតរបស់អ្នកមីងជំនាន់នឹងមិនស្រួលដូចជាអ្វីដែលគាត់គិត.. ដូចជំនាន់ពលពតចឹងហាសអ្នកមីង!!

ខ៖ ចាស៎..!

ក៖ ហើយស្រុករបស់យើងមានសិទ្ធិសេរីភាពហើយ ចឹងអោយគាត់ខិតខំប្រឹងប្រែងរៀនសូត្របន្ថែម ហើយធ្វើជាកូនល្អ ធ្វើជាពលរដ្ឋល្អអ្នកមីងមានអីប្រាប់ទៅកាន់ពួកកាត់ដែរទេអ្នកមីង??

ខ៖ ខ្ញុំ... ដូចចៅៗខ្ញុំរាល់ថ្ងៃខ្ញុំថាម៉ែអោយកូនឯងទៅចាយណាកូនណា!!

ក៖ បាទ..!

ខ៖ ទៅកូនឯងប្រឹងរៀនណា‌ កូនឯងកុំប្រឹងលេងសើចច្រើន

ក៖ បាទ..! អ្នកមីង!!

ខ៖ បើគ្រូថាកុំអោយកូនឯងមាត់.. កូនឯងកុំមាត់លឺអត់! ហើយគ្រូសរសេរអក្សរតាមក្តារខៀនចឹងកូនឯងយកសៀវភៅមកកូនឯងសរសេរតាមបណ្តើរៗទៅ

ក៖ បាទ..!

ខ៖ ទម្រាំតែលោកគ្រូសរសេរហើយ លោកគ្រូអានអោយកូនឯងមួយសារ ឬមួយក៏ពីរសារ នឹងគេហៅកូនឯងអោយអានលើក្តារខៀនហើយ

ក៖ ហ៊ឹម... បាទ..!!

ខ៖ កូនឯងត្រូវចងចាំចំណាំអក្សរណាលឺទេ??វានិយាយ បាទ... ម៉ែៗខ្ញុំរៀនហាស អឺ.. ឆ្នាំទៅខ្ញុំបានលេខប្រាំបី អាលូវខ្ញុំប្រឹងរៀនហ្មងម៉ែ!! ខ្ញុំប្រឹងរៀនអោយបានលេខបួន លេខប្រាំម៉ែ... អឺម... បើកូនឯងប្រឹងរៀនអោយបានលេខមួយម៉ែរិតែអរទៀតហើយ

ក៖ បាទ..

ខ៖ នឹង!! អាធំនឹង..!

ក៖ អរ...! បាទ..!

ខ៖ ហើយមកពីរៀនវិញខ្ញុំថាថ្ងៃនឹងកូនឯងរៀនអីមើលថាអោយម៉ែស្តាប់មើល! វាទើត្រង់ថា... ពីមុនមកវារៀនអក្សរអត់មានផ្ញើរជើងចឹងហាស!!

ក៖ បាទ..!

ខ៖ អត់មានផ្ញើរជើង អត់មានអាដែងសញ្ញយោគ អត់មានអាដែង... អឺ...

ក៖ អរ.. បាទ..ៗ

ខ៖ ទណ្ឌឃាត់អីចឹងហាស

ក៖ បាទ..!

ខ៖ ដល់ពេលវាចូលរៀនមានផ្ញើរជើង.. ដាក់ចឹងៗវាទើដែរ..​ម៉ែខ្ញុំអត់សូវចេះទេម៉ែ..

ក៖ អត់សូវចេះ.. ហាស ហា ហេស ហេ​..

ខ៖ ហើយ”ន”សម្លាប់”ម” ហើយអីលូវចេះហើយ”ន”សម្លាប់”ម” “ខ”ជើង”ញ”ខ្ញ ខ្ញដាក់ស្រះ”ុំ” ខ្ញុំ

ក៖ ហាស ហា ហេស ហេ...

ខ៖ គេអានអោយស្តាប់ចឹងហាស... នឹង​..

ក៖ អូខេ!! ចឹងគាត់ឆ្លាតចឹងហាសអ្នកមីង!!

ខ៖ ចាស៎!!

ក៖ ចឹង!! អរគុណច្រើនអ្នកមីងសម្រាប់ថ្ងៃនឹងអ្នកមីងបានចែកចាយបទពិសោធន៍ជាច្រើនរបស់អ្នកមីងបានច្រើន ហើយសង្ឃឹមថាក្មេងៗជំនាន់ក្រោយ ក៏ដូចជាកូនចៅអ្នកមីងគាត់នឹងខិតខំរៀនសូត្របន្ថែមដើម្បីធ្វើអោយអ្នកមីងសប្បាយចិត្ត ហាស ហា ហេស ហេ..

ខ៖ ហាស.. ហាស.. ហា.. មើលនិយាយដល់ចប់អត់ដោះក្រមាសោះ!! ហាស​ហា..

ក៖ បាទ..! អត់អីទេអ្នកមីង!! ចឹងប្រហែលជាខ្ញុំនឹងបញ្ចប់ជាមួយអ្នកមីងហើយ​អរគុណច្រើន ហើយជូនពរអ្នកមីងមានសុខភាពល្អ ហើយកម្លាំងមាំមួន...

ខ៖ ចាស៎!!

ក៖ ហើយរកស៊ីមានបាន... អ្នកមីង. ហើយអរគុណច្រើន...

ខ៖ ចាស៎!! អរគុណ..!

ក៖ បាទ.. ចឹង! ជំរាបលា!!

ខ៖ ចាស៎!! សុខសប្បាយទាំងអស់គ្នា៕